text:
Ijambo ry’Umuyobozi Wungirije wa Ibuka mu Karere ka Bugesera Rutayisire Michael Jackson mu bikorwa bya AERG GAERG Week 2017 | Nyamata, 18 Werurwe 2017
Mu izina ry’Umuryango wa IBUKA, mbashimire bivuye ku mutima, mbashimire ubumuntu bwanyu, ubutwari, ishyaka n’urukundo no kuba mwarumvise impuruza y’uko twifuza ubufasha kugira ngo dusukure imibiri, mukabyitabirana ibakwe, mukabyitabirana ishyaka n’umwete musanganwe. Ndagira ngo munyemerere muntize amashyi mbashimire mwese buri umwe wese yakire iryo shimwe.
Mu by’ukuri kugira ngo dutekereze gusukura iriya mibiri ishyinguye hariya ntabwo ari gahunda yateguwe cyane ku buryo bwafashe igihe kirekire, ahubwo ni uko habayeho gahunda yo kugira ngo hatunganywe ruriya rwibutso hasi hari haratangiye kuzamo humidite [Ubukonje burenze urugero].
Ndetse hari n’umwanda n’umukungugu. Ivumbi rero ubwaryo ryatumaga iriya mibiri igenda irushaho kumungwa no kwangirika CNLG ihitamo kuhatunganya, kugira ngo hatunganywe kwari ugusohora iriya mibiri ikaba ishyizwe hariya mu rwibutso, hanyuma imva ikabanza igatunganywa neza imibiri ikazabona gusubizwamo.
Twasanze rero kugira ngo iriya mibiri yongere isubizwemo hariho ririya vumbi n’udukoko turiho bizakomeza kuyangiza, ndetse igihe kikazagera tukazasanga ari ivumbi, abantu batangira ari initiative yabo ku giti cyabo nk’abantu barokotse Jenoside baravuga ngo: reka dusukure iyi mibiri kubera ko aricyo gisubizo baduhaye cyo kugira ngo iramutse itunganyijwe ikabikwa itunganyijwe hakazajyaho n’uriya muti utuma itangirika byazarushaho kubika amateka ya Jenoside n’ ibimenyetso mu gihe kirambye.
Mwabonye ko rero ari akazi katoroshye mu by’ukuri, ni akazi kagikeneye igihe, kagikeneye imbaraga, kagikeneye ayandi maboko. Uyu munsi mwakoze umurimo ukomeye cyane ibyinshi by’ibanze byabonye icyerekezo cyo gukorwa, akazi kagabanutse ku buryo buhagije.
Ariko na none dukwiye gutekereza ko hagikenewe imbaraga nyinshi cyane kugira ngo imibiri yose itunganywe izasubizwe muri ziriya sanduku yongere ishyingurwe yose itunganyijwe, bisaba rero imbaraga za buri wese niyo mpamvu nifuza ko ari ababonetse uyu munsi ari n’abazaza mu gihe gitaha ko twifuza gukomeza gukora ubuvugizi burenze.
Buri muntu wese hano atubere ambasaderi, turashaka kuzongera gukora iki gikorwa muri weekend, haba ku cyumweru no kuwa Gatandatu ndetse kizakomeza no mu minsi y’imibyizi abantu bafite umwanya n’ubwo haboneka bake bazajya baza bakomeze gutunganya no gusukura iyindi mibiri.
Umuntu wese wageze hano rero wabyiboneye nifuza ko yatubera ambasaderi mwiza tugakomeza kumenyesha n’abandi hirya no hino. Ndashimira abantu cyane bagize ishyaka n’ubutwari byo kugira ngo batange umusanzu wabo. Na mbere y’uko abanyamuryango ba AERG na GAERG muza, abandi bantu basanzwe bari bagiye batanga umusanzu mu buryo butandukanye; hari abatanze contributions, abatanze amaboko yabo, hari abaje kubyikorera, ni byiza ko rero urwo ruhererekane rukomeza, ni byiza ko dukomeza icyo gikorwa cyatangiye kugira ngo itariki twiyemeje izagere twamaze kugera ku musozo.
Nashimira cyane kandi Mimi na Eric ni abantu twakunze guha inshingano cyane kuko nibo bakorera hano ugasanga abandi bazinduka bajya i Kigali cyangwa se imirimo ibaboshye, ariko ndagira ngo mfate umwanya nabo mbashimire kubera ko bakoze ibishoboka byose kugira ngo uyu munsi ugerweho, kugira kandi ngo iriya mibiri itunganywe, ndabashimiye by’umwihariko kandi nifuza ko tubaba hafi kugira ngo bakomeze gufatanya n’inzego zitandukanye kugira ngo birusheho kugenda neza.
Ndashimira rero n’inzego z’umutekano ari inzego za gisirikare ndetse na polisi mwabibonye ko baje kwifatanya natwe. Inzego z’umutekano igikorwa zakigize icyabo mwabonye ko twari kumwe n’abapolisi ndetse mu minsi yashize n’abasirikare bari batanze umusanzu wabo, nabo rero ni abantu bo gushimira, ariko kandi munyemerere dushimire na Paroisse, Padiri mukuru yageze hano nawe umusanzu we turawumushimiye kuri uyu mwanya muri iyi gahunda yo gusukura no gutunganya imibiri y’abacu bashyinguyemo hariya.
Aba bantu rero turimo kuza koza imibiri yabo kugira ngo bashyingurwe mu cyubahiro bakwiriye icyubahiro tubagomba, Ndayishimiye yabivuzeho ku buryo burambuye avuga amateka n’ubuzima bwabo. Ni abantu babayeho baharanira kugira imbere heza. Mu bihe bitandukanye batujwe hano mu mateka atandukanye n’abo bahasanze, mu buzima bw’inzitane.
Igihe cyari kigeze ngo batangire kubaho neza ndetse usanga amateka atwereka ko aho bari baraturutse mu bice by’Igihugu bitandukanye, mbere y’uko Jenoside iba abo bantu bari barabamenesheje bari basigaye baza gupagasa hano kugira ngo babashe kubona ibibatunga, bakazana n’imiryango yabo bakaza gukorera ba bantu.
Ni ukuvuga rero ko bari bafite icyizere cyo kubaho kubera ko mu buzima bari barabayemo nta kujenjeka. Bari abakozi, bari abarwanashyaka, bari abantu bafite umwete, bari abantu bafite umurava, bari abantu bafite icyerekezo cyo kubaho malgré na conditions babagamo, na Leta itarabahaga amahirwe iteka yahoraga yica abantu yica yica abantu yongera, ubugizi bwa nabi Ndayishimiye yabivuze bwari uruhererekane.
Ariko n’ubwo rwari uruhererekane rw’ubugizi bwa nabi, abantu bari batuye muri aka Karere ka Bugesera bari abantu bifashije. Natwe turi batoya twavutse ari abantu b’abagabo b’ibikwerere ari abarimu abandi ari abacuruzi abandi ari abahinzi borozi bafatika, ari abantu bakoze ibishoboka byose kugira ngo biteze imbere.
Mu mateka yavuze ntiyababwiye ukuntu hano muri Nyamata hari abarimu b’abahanga bigishaga abana bagatsinda ku rwego rwo hejuru n’ubwo Leta itabahaga amahirwe yo gukomeza kwiga, ariko ni amwe mu mateka yakunze kwigaragaza ko hari abarimu b’abahanga ari kimwe cyatumaga abana bahigaga babaga nabo abahanga.
Bajya batubwira concour ngo bigeze gutanga bakaza bakayitesha agaciro bakavuga ngo ntibishoboka ko abana bose bashobora gutsinda kuri ayo manota yo hejuru kuri urwo rwego ntibishoboka, ikizamini bagisubizamo bazana abandi barimu. Ariko abanyeshuri barongera batsindira ku manota yo hejuru. Bivuze ngo ari ubumenyi abarimu batangaga bari abahanga cyane, ari abanyeshuri bigishwaga n’abo barimu babigisha bari abahanga.
Icyizere cyo kubaho cyari gihari n’ubwo imibereho mibi bari babeshejweho na Leta y’ubugizi bwa nabi, ariko ntabwo bigeze bajenjeka mu buzima bwabo. Barwanye intambara yo kubaho baharanira icyabateza imbere, bigishije abana babo, Jenoside yakorewe Abatutsi rurangiza ya 1994 yagiye kuba abantu ari abantu bafite urwego bagezeho biyubatse, ariko biyubaka banyuze mu nzitane zikomeye cyane, mu mateka ashaririye, mu buzima bubi, mu buzima bugoye ariko nta kintu cyababuzaga wasangaga ndetse muri sosiyete muri za Segiteri hirya no hino ahantu bari batuye Abatutsi wasangaga aribo abantu bifashije ntabwo ari ibanga.
Wasangaga aribo bantu batunze b’aborozi bafite inka nyinshi, wasangaga aribo bantu bafite abana biga muri za secondaires cyangwa se universite, wasangaga aribo bacuruzi bagaragara ninayo mpamvu mu kubibasira muri ubwo bugizi bwa nabi bari bafite hari harimo n’inda nini cyane ishingiye kugira ngo bigarurire ibyabo, babice ndetse banazungure ibyabo kubera ko usanga mu buzima busanzwe bwo kubaho ubunebwe bwari bwarabokamye, bari bazi ko bazatungwa n’icumu n’umuhoro no kumena amaraso.
Uyu munsi rero ndagira ngo mbasabe tubigire ibyacu tubihe agaciro, aba bantu twebwe turiho ku bwabo niyo mpamvu tuvuga ngo icyashoboka cyose twakora kugira ngo bamenye ko twasigaye, bamenye ko turiho, bamenye ko tuzirikana inzira y’umusaraba baciyemo, bamenye ko tuzirikana akababaro n’urupfu bapfuye uyu munsi ntidukwiye kubitesha agaciro. Dukwiye kubaha agaciro, dukwiye kubunamira, dukwiye koza imibiri yabo, dukwiye kubashyingura mu cyubahiro, dukwiye guhora iteka tuvuga akarengane n’ubuzima bubi n’imibereho mibi babeshejwemo na Leta mbi.
Ibyo ngibyo bizaduha isomo, bizaturemamo imbaraga no kumva ko tudakwiye kujenjeka no kumva ko ubuzima buharanirwa, ubuzima umuntu abugeraho ari uko yakoranye umwete n’umurava. Ngarutse rero kuri iki gikorwa kijyanye no koza iyi mibiri ari nacyo nyirizina cyari cyatuzinduye nabivuze, nabashimye bihagije ariko nongere mbigarukeho munyemerere tube ba ambasaderi kugira ngo iyi gahunda yo gusukura imibiri ishyinguye mu Rwibutso rwa Nyamata izasozwe igihe cyo kwibuka mu kwezi kwa kane kizagere twarasoje iyi gahunda abantu twarongeye tukabasubiza mu buruhukiro bwabo muri iriya mva tuzabasubizamo, tuzabe twarangije gukora icyo tugomba gukora.
Buri umwe wese rero yumve ko akwiye gukora ibishoboka byose kugira ngo dukomeze gufatikanya by’umwihariko ndabwira umuyobozi wa GAERG na AERG opportunite yose izaboneka, umwanya wose ushobora kuboneka muzatwemerere
Burya iyo tubonye imbaraga zanyu, dufatanya namwe kugira ngo tubashe gusohoza iriya nshingano twihaye, ni nako mpa message n’abandi bantu bose barokotse Jenoside batuye hano i Nyamata mu Bugesera ko bakwiye guhaguruka tukanoza iriya gahunda yo gutunganya imibiri y’abantu bashyinguye mu rwibutso rwa Jenoside rwa Nyamata.
Nasoza rero mbashimira
Murakoze Imana yo mu ijuru ibahe umugisha.
Murakoze.


c: text/html

text:
Isosiyete icukura amabuye y’agaciro yitwa “Ngororero Mining company yaguze inka 20 z’inzungu zifite agaciro ka miliyoni 9 zo kunganira gahunda ya Girinka yatangijwe na Perezida Kagame.
Izo nka zahawe abaturage bo mu mu Murenge wa Gatumba n’uwa Muhororo yo mu Karere ka Ngororero, Intara y’Uburengerazuba kuri uyu wa 6 Mata 2016.
Umuyobozi Mukuru w’iyi sosiyete, Ruzindana Jean yavuze ko igikorwa bakoze cyo guha abaturage b’abakene inka ari icyunganira gahunda ya Girinka yatangijwe na Perezida Kagame.
Ruzindana yagize ati “Gahunda ya Girinka ihuza Abanyarwanda igatuma baba umwe, ikaba ari yo mpamvu twifuje ko mbere yo gutangira ibikorwa by’ubucukuzi muri aka gace twabanza tugaha abaturage b’abakene inka kugira ngo twubake ubumwe hagati yacu na bo.”
Inka zahawe abaturage zose zirahaka zikaba zifite muri rusange agaciro ka miliyoni 9, aho iyaguze menshi yaguze ibihumbi 450 iyaguze make ikagura ibihumbi 400 by’amafaranga y’u Rwanda.
Ruzindana anavuga ko indi mpamvu yatumye baha abakene inka ari ukugira ngo abaturage babagirire icyizere kuko isosiyete yahakoreraga mbere yagiranye amakimbirane n’abaturage bayikoreraga.
“Nari nsanzwe nzi ibibazo by’abaturage, kugira ngo nongere ngarure icyizere cy’abaturage twatangiriye kuri iyi gahunda.”
Uretse guha inka abaturage, iyi sosiyete yihaye gahunda yo kuzabubakira amashuri, ivuriro ndetse no kubakorera imwe mu mihanda yo mu giturage.
Nyanzira Léocadie ufite imyaka 80 y’amavuko ni umwe mu baturage bagabiwe, yavuze ko imyaka 18 yari ishize nta nka igera mu rugo rwe, aho ashimira iyi sosiyete yongeye gutuma ayitunga.
Umunyamabanga Nshingwabikorwa w’Umurenge wa Gatumba, Uwihoreye Patrick yavuze ko gutoranya abaturage bahawe inka byakozwe mu mucyo.
Kuri we avuga ko inka zahawe abaturage zije zisanga izindi zamaze gutangwa muri iyi gahunda zisaga 500 hatabariwemo izo abaturage bagiye biziturira bagenzi babo.
Kuva gahunda ya Girinka yatangira yagize ibibazo byinshi birimo kuba hari abayobozi bazihaga aho kuziha abo abo zagenewe abandi bakaziha abifashije.
Ubwo yasozaga itorero ryahuje abajyanama, Perezida Kagame, yavuze ko gahunda ya Girinka yashyizweho hagamije kuzamura imibereho y’imiryango itishoboye, ariko bikarangira hamwe na hamwe abayobozi bafashe inka zigenewe abo baturage bakazigira izabo.

robotstxt: allowed

filter: keep


text:
Gufata abantu bacururiza mu kajagari no kubambura ibyo bacuruza bimaze kumenyerwa mu Mujyi wa Kigali, cyane ko ari ubucuruzi butemewe kandi hanashyizweho amabwiriza abubuza.
Amashusho yafashwe na Royal TV yerekana abashinzwe umutekano bafashe umusore wambaye ikoti ritukura, umwe agaragara amukubita igipfunsi mu mutwe bamushyira hasi nawe ariko agerageza kubiyaka, kugeza ubwo abaturage babyinjiyemo batatanya abashinzwe umutekano biteza umuvundo.
Umwe mu bagore babibonye byose yagize ati “Bari bavuye kunywa, noneho uwo muhungu yacuruzaga isambusa abasanga hariya hejuru, baramubwira ngo nabahe 500Frw. Arababwira ngo nibamuhe Petit Mutzig, bayimuhaye arayanga ngo arashaka inini, undi ngo arayipfundura arayinywa. Noneho bo baza bafite inzika, bahurira muri gare kandi n’imari yari yashize.”
“Noneho arangije aramubwira ngo zana ya mafaranga cyangwa uze tugende, undi arababwira ati mva inyuma. Baraza bageze muri gare barazenguruka bageze hano haruguru nibwo bafatanye bararwana ari kubiyambura ngo nibamurekure nta mari afite. Ngo mwabuze kumfata kare mfite imari ubu nibwo mumfashe mureba nta mari mfite? Barwana gutyo.”
Mu mashusho kandi hagaragaramo umwe mu baturage utari ufite aho ahuriye n’ubwo bushyamirane, wahutajwe agahita arambarara hasi.
Undi muturage yagaragaje ko hari ubwo bahutazwa n’inzego zishinzwe irondo, ku buryo ngo hari n’ubwo batubaha uburenganzira bw’abagore bakabahutaza.
Yagize ati “Baragufata bakaguhondagura, ntibagira n’isoni zo kukwambura ngo amabere ajye hejuru. N’abagenzi benshi babigenderamo, yagira ngo aravuze ngo ko umuhohotera, nawe bakaba baramujyanye.”
Hari n’umusore wavuze ko bagusanga wiyicariye bakagufata bakubwira ko nawe ujya ukora ubuzunguzayi, bati “Ni ukuturenganura”.
Mu mpungenge bagenda bagaragaza kandi harimo ko n’amafaranga bacibwa iyo bafatiwe muri ibyo bikorwa batazi niba agera mu isanduku ya leta kuko batizera inyemezabwishyu bahabwa, bagasaba ko leta yakwinjira neza mu mikorere y’izi nzego.
Umwe ati “Hari abakubitwa, hari n’abakuramo inda. Ese uyu muntu bambuye telefone ngo abuze ruswa yo kubaha, biremewe?”


text:
“Urubyiruko igihugu cyacu gishaka n’Imana ikunda si urwishwe n’ibiyobyabwenge, ntabwo ari urwishora mu busambanyi, urusuzugura ababyeyi n’abakuru cyangwa urwiyandarika. Turashaka urubyiruko rw’intangarugero kandi ruzi Imana.”
Aya ni amwe mu magambo yavuzwe n’Umuyobozi w’Akarere Ushinzwe Imibereho Myiza y’Abaturage kuri iki cyumweru tariki ya 20 Ugushyingo 2016 mu nzu mbera byombi y’Akarere ka Gicumbi ahabereye igitaramo cyo guhimbaza Imana cy’ urubyiruko ruba muri za chorale yo mu madini anyuranye rufatanyije n’ubuyobozi. Iki gitaramo cyari cyitabiriwe n’abantu benshi cyane, cyari gifite intego igira iti:”Gicumbi ni wowe utahiwe”.Hatangiwe ubutumwa bushishikariza urubyiruko kwirinda ibiyobyabwenge aho abaririmbyi bagize bati “Utazi agaciro k’amaguru abyinira inzoga”.
Mu butumwa bwatanzwe mu ndirimbo zihimbaza Imana no mu magambo yavuzwe, urubyiruko rwashishikarije bagenzi babo bitabiriye ibibi byo kwishora mu biyobyabwenge cyane ko Akarere ka Gicumbi ari akarere gaturanye na Uganda kakaba kabonekamo ibiyobyabwenge bitemewe mu Rwanda cyane cyane kanyanga n’izindi zitemewe mu Rwanda.
Byiringiro Justin uhagarariye itsinda ry’abateguye iki gitaramo yavuze ko urubyiruko rukwiye kugarukira Imana rukajya mu nzira zayo kuko nta gihombo kirimo. Yagize ati “twishimiye ko iki gitaramo kitabiriwe cyane kandi ari ubwa mbere. Turasaba urubyiruko ko aho kwiyandarika no kwishora mu biyobyabwenge rwaza tugafatanya, tugasenga tukiga imishinga yaduteza imbere. Ubu turashaka ko iki gitaramo kizajya kiba nka kabiri mu mwaka.”
Mu ijambo rye ryo gusoza iki gitaramo, Umuyobozi w’Akerere Wungirije Ushinzwe Imibereho myiza y’Abaturage , Benihirwe Charlotte yashimiye igitekerezo cy’uru rubyiruko arwibutsa ko rugomba gufasha ubuyobozi kugarura bagenzi babo bakiri mu icuraburindi ryo kunywa ibiyobyabwenge. Yabijeje ubufasha igihe cyose ruzajya rutegura ibikorwa nk’ibi.
MUTUMWA Vincent
PRMCO/GICUMBI DISTRICT
Mobile: +250 789480490/788487894
E-mail: mwavincent@yahoo.fr


text:
Mu matora y’inzego z’ibanze yatangiye kuri uyu wa 8 Gashyantare 2016, Minisitiri w’Intebe Murekezi Anastase yasabye abayobozi bo mu nzego z’ibanze bagiye gutorwa kwirinda ruswa.
Mu kiganiro yagiranye n’Ikinyamakuru Izuba Rirashe ubwo yari yaje mu matora kuri site ya ADB i Nyarutarama iherereye mu Kagari ka Nyarutarama Umurenge wa Remera, Minisitiri w’Intebe yavuze ko abayobozi bose b’inzego z’ibanze basabwa kwirinda ruswa mu buryo bwose bushoboka.
Murekezi yagize ati“abo bayobozi barasabwa kwirinda ruswa, kwirinda kurya ruswa no gukomeza kuyamagana ndetse no gufata abayirya. Aho bari hose bakumva inkuru ya ruswa aho ivugwa bakihutira na bo ubwabo kujya kureba niba ari ukuri, byaba ari ukuri abayifashe bakaberekana, inzego zibishinzwe zikabahana.”
Kuri we kuba muri izi nzego z’ibanze harimo abantu b’abakorerabushake badahembwa ntibiba bikwiye kuba ari byo byatuma ruswa ihagaragara, ati“ntabwo abakorerabushake ako kazi bakora k’ubukorerabushake kaba intandaro yo kugira ngo basabe ruswa, birabujijwe, bihanirwa n’amategeko”.
Aha, ahamya ko iyo abayoborwa n’abayobora bumvikana, abaturage bakubaha umuyobozi wabo na we akabubaha, icyo cyubahiro kimuha kurushaho kwitanga aho kugira ngo yijandike muri ruswa n’ibindi byaha byo gushaka ibyo utakoreye mu baturage ubasaba ruswa muri serivise ubundi bagomba kubona.
“Kugira ngo ibyo bibazo bigabanuke ku rwego rw’umudugudu twafashe icyemezo cy’uko inzego z’umudugudu inzego zaba iz’ubukangurambaga na ho ahafatirwa ibyemezo bakaba ari na bo bakoresha kashi bigatangirira mu kagari, bikazamuka mu Murenge no mu Karere, ahari abakozi ba Leta bahemberwa serivisi baba batanze.”
Abajijwe niba hari icyo bateganyiriza abayobozi b’imidugudu bakunze kuvuga ko bakora akazi kenshi ntibahembwe, Minisitiri yasubije avuga ko ari inzego z’abakorerabushake kandi zigizwe n’abantu bagaragaza ubwitange n’ibitekerezo bihuye n’umurongo w’imiyoborere y’Igihugu, ati “icyubahiro tubaha twebwe nk’abaturage kirenze icyakwitwa umushahara icyo ari cyo cyose, turabubaha kuko badukorera byinshi, baratuyobora mu midugugu amajyambere akigaragaza. Burya rero aho abantu bahuriye hose, aho abantu batuye, aho abantu bateraniye, haba hari abantu bayobora badasaba umushahara, haba hari abantu abaturage bibonamo, bizeye, bitorera. Ntabwo rero ibyerekeye kubaha imishahara ari cyo dushyira imbere ahubwo dushyira imbere ubwizerane hagati y’abayobozi b’inzego z’ubwitange.”
Ni mu gihe mu Kuboza 2015 umuryango mpuzamahanga wo kurwanya ruswa, Transparency International-Rwanda wavuze ko ahantu haza ku isonga cyane muri ruswa mu Rwanda ari muri Polisi y’Igihugu n’inzego z’ibanze.


text:
1. Umugabo yasohokanye umugore we mu kabari, nuko bagezeyo asiga umugore yicaye ajya gutanga komande y’ibyo bagiye kwiyakiriza.
Indaya iraza yegera umugore iramwongorera iti “Umwishyuze mbere ayo kuryamana uriya ndamuzi ntabwo ajya yishyura. Nanjye yarampejeje ancyuza umunyu !”
2. Umugabo yatinze gutaha maze umugore amuterefona arakaye ati ”Izi saha uba urihe? Umugabo aramusubiza ati “Ntiwibuka ya bijouterie (soma bijoteri) twagiyemo ugakunda ya mpeta areki si mbashe kuyikugurira kubera ubukene?” Umugore ahita acisha make ati “ Ndahibuka cheri”. Umugabo nawe ati “Rero ndi muri ka kabari byegeranye!”
2. Umusore wiga mu mashuri yisumbuye yarafite umukobwa biganaga yapfiriye yakunze ariko akabura uko abimubwira kuko yamutinyaga, aza kwigira inama yo kugenda nk’uwatumwe ngo yumve ko umukobwa yabyemera.
Dore uko ikiganiro cyagenze:
Umusore: Urazi se? mbega, nyine, urebye hari umuntu wakuntumyeho,
Umukobwa: Iki?
Umusore: Yambwiye ngo nkubaze niba wamukunda kuko agukunda ra!
Umukobwa: Ubwo se nakunda umuntu ntazi?
Umusore: Nyamara uramuzi kuko turanigana,
Umukobwa: Ko ntawundi nkunda se! nsanze ari seriye (Serieux) twakundana da! Ariko se ninde ko utinya kumumbira?
Umusore: Nyine, ariko se ubundi……, nako mbega nijye ukwitumyeho.
Umukobwa: Uzitumwe ku bandi jye si ndi umusarani!


text:
INGINGO YO KU GIFUBIKO | YESU ADUKIZA ATE?
Akamaro k’urupfu rwa Yesu n’izuka rye
“Izere Umwami Yesu, uzabona agakiza.”
Ayo magambo atazibagirana, intumwa Pawulo na Silasi bayabwiye umucungagereza wo mu mugi wa Filipi, muri Makedoniya. Ariko se ayo magambo asobanura iki? Kugira ngo dusobanukirwe impamvu kwizera Yesu ari byo bizaduhesha agakiza, nimucyo tubanze dusuzume impamvu dupfa n’icyo Bibiliya ibivugaho.
Abantu ntibaremewe gupfa
“Nuko Yehova Imana afata uwo muntu amutuza mu busitani bwa Edeni ngo abuhingire kandi abwiteho. Yehova Imana aha uwo muntu iri tegeko rigira riti ‘igiti cyose cyo muri ubu busitani uzajye urya imbuto zacyo uko ushaka. Ariko igiti kimenyesha icyiza n’ikibi ntuzakiryeho, kuko umunsi wakiriyeho no gupfa uzapfa.’ ”
—Intangiriro 2:15-17.
Imana yashyize umuntu wa mbere ari we Adamu mu busitani bwa Edeni bwarimo inyamaswa n’ibimera byiza kandi byinshi. Nanone bwarimo ibiti byera imbuto Adamu yashoboraga kurya. Ariko hari igiti kimwe Yehova Imana yamubujije kuryaho, yabirengaho agapfa.
Ese Adamu yari azi icyo ibyo byasobanuraga? Yari abizi kuko yari asobanukiwe icyo urupfu ari cyo, kuko yari yarabonye inyamaswa zipfa. Iyo aza kuba yararemewe gupfa, ibyo Imana yamubujije nta gaciro byari kuba bifite. Adamu yaje kubona ko iyo aza kumvira Imana ntarye kuri icyo giti atari gupfa, ahubwo yari kuzabaho iteka.
Hari abavuga ko icyo giti cyashushanyaga imibonano mpuzabitsina, ariko ibyo si byo. N’ubundi kandi, Yehova yashakaga ko Adamu n’umugore we Eva ‘bororoka bakagwira bakuzura isi kandi bakayitegeka’ (Intangiriro 1:28). Igiti Imana yamubujije kuryaho ni igiti gisanzwe. Yehova yacyise “igiti kimenyesha icyiza n’ikibi” kubera ko cyari ikimenyetso kigaragaza ko ari we ufite uburenganzira bwo kumenyesha abantu icyiza n’ikibi. Iyo Adamu atarya kuri icyo giti, yari kuba agaragaje ko yumvira kandi ko ashimira uwamuremye, akamuha ibyo bintu byose.
Kutumvira Imana ni byo byatumye Adamu apfa
“[Imana] ibwira na Adamu iti ‘kubera ko . . . wariye ku giti nagutegetse nti “ntuzakiryeho,” . . . Uzajya ubona ibyokurya ubanje kwiyuha akuya kugeza aho uzasubirira mu butaka, kuko ari mo wakuwe. Uri umukungugu kandi mu mukungugu ni mo uzasubira.’ ”
—Intangiriro 3:17, 19.
Adamu yariye ku giti Imana yari yaramubujije. Kutumvira akarya kuri icyo giti byari ukurengera bikabije. Byagaragazaga ubwigomeke no kwirengagiza ibyiza byose Yehova yari yaramukoreye. Igihe Adamu yaryaga kuri icyo giti, yitandukanyije na Yehova, ahitamo kwigenga kandi ibyo byari kuzagira ingaruka zibabaje.
Nk’uko Yehova yari yarabivuze, Adamu yaje gupfa. Imana yari yararemye Adamu imukuye “mu mukungugu wo hasi” imubwira ko yari ‘kuzasubira mu mukungugu.’ Adamu ntiyakomeje kubaho ari ahandi hantu. Amaze gupfa yatakaje ubuzima, amera nk’umukungugu yaturutsemo.
Turapfa kuko dukomoka kuri Adamu
‘Nk’uko icyaha cyinjiye mu isi binyuze ku muntu umwe, n’urupfu rukinjira mu isi binyuze ku cyaha, ni na ko urupfu rwageze ku bantu bose kuko bose bakoze icyaha.’
—Abaroma 5:12.
Kuba Adamu atarumviye agakora icyaha, byagize ingaruka zikomeye. Icyo cyaha nticyatumye atakaza gusa ubuzima busanzwe bumara imyaka 70 cyangwa 80, ahubwo yanatakaje ibyiringiro by’ubuzima bw’iteka. Nanone yatakaje ubutungane, abari kuzamukomokaho bose abaraga kudatungana.
Twese dukomoka kuri Adamu. Twese twarazwe kudatungana na kamere ibogamira ku cyaha, ibyo bikaba ari byo bituma dupfa; si twe byaturutseho. Pawulo yasobanuye akaga dufite agira ati “ariko jye ndi uwa kamere; nagurishirijwe gutwarwa n’icyaha. Mbega ukuntu ndi uwo kubabarirwa! Ni nde uzankiza uyu mubiri untera urupfu?” Yashubije icyo kibazo agira ati “Imana ishimwe binyuze kuri Yesu Kristo Umwami wacu.”
Yesu yatanze ubuzima bwe kugira ngo tuzabeho iteka
“Data yohereje Umwana we ngo abe Umukiza w’isi.”
—1 Yohana 4:14.
Yehova Imana yateganyije uburyo bwo gukuraho ingaruka z’icyaha n’urupfu rw’iteka. Yakoze iki? Yohereje umwana we akunda cyane ava mu ijuru, avukira ku isi ari umuntu utunganye nka Adamu. Yesu atandukanye na Adamu kuko we nta “cyaha yigeze akora” (1 Petero 2:22). Kubera ko Yesu yari atunganye, ntiyari guhabwa igihano cyo gupfa, ahubwo yagombaga kuzabaho iteka.
Icyakora Yehova yemeye ko Yesu yicwa n’abanzi be. Nyuma y’iminsi itatu, Yehova yamuzuye ari ikiremwa cy’umwuka, maze asubira mu ijuru. Yesu yamurikiye Imana agaciro k’ubuzima bwe butunganye ari umuntu, kugira ngo acungure icyo Adamu n’urubyaro rwe bari baratakaje. Yehova yemeye icyo gitambo maze atuma abizera Yesu bose babona uburyo bwo kuzahabwa ubuzima bw’iteka.
Ubwo rero Yesu yagaruje icyo Adamu yatakaje. Yaradupfiriye kugira ngo tuzabeho iteka. Bibiliya igira iti “Yesu . . . yarapfuye, kugira ngo binyuze ku buntu butagereranywa bw’Imana asogongerere abantu bose urupfu.”
Icyo gitambo gihishura byinshi kuri Yehova. Dukurikije ubutabera bwe buhambaye, abantu ntibashobora kwicungura kuko badatunganye. Ariko urukundo rwe n’imbabazi ze byatumye akora ibihuje n’amahame ye maze yigomwa umwana we amutangaho impongano.
Yesu yarazuwe kandi hari abandi bazazuka
“Kristo yazuwe mu bapfuye aba umuganura w’abasinziriye mu rupfu. Nk’uko urupfu rwaje binyuze ku muntu umwe, ni na ko umuzuko w’abapfuye uzabaho binyuze ku muntu umwe. Nk’uko muri Adamu abantu bose bapfa, ni na ko abantu bose bazaba bazima muri Kristo.”
—1 Abakorinto 15:20-22.
Nta gushidikanya ko Yesu yabayeho kandi agapfa. Ariko se ni iki kigaragaza ko yazutse? Gihamya ikomeye kurusha izindi ni uko amaze kuzuka yabonekeye abantu benshi mu bihe bitandukanye n’ahantu hatandukanye. Igihe kimwe yabonekeye abantu barenga 500. Intumwa Pawulo yabyanditse mu rwandiko yandikiye Abakorinto, avuga ko hari bamwe mu babibonye bari bakiriho, ibyo bikaba bisobanura ko bashoboraga guhamya ibyo babonye kandi bumvise.
Igihe Pawulo yavugaga ko Kristo yari “umuganura” w’abazutse, yashakaga kuvuga ko hari abandi bari kuzazuka nyuma yaho. Yesu ubwe yavuze ko igihe kizagera “abari mu mva bose bakavamo.”
Kugira ngo tuzabeho iteka, tugomba kwizera Yesu
“Imana yakunze isi cyane ku buryo yatanze Umwana wayo w’ikinege, kugira ngo umwizera wese atarimbuka, ahubwo abone ubuzima bw’iteka.”
—Yohana 3:16.
Amapaji abanza ya Bibiliya avuga uko urupfu rwabayeho n’ukuntu paradizo yabuze. Naho amapaji asoza, avuga ukuntu urupfu ruzahindurwa ubusa, Imana ikagarura paradizo ku isi. Icyo gihe abantu bazishimira ubuzima iteka ryose. Mu Byahishuwe 21:4 hagira hati ‘urupfu ntiruzabaho ukundi.’ Umurongo wa 5 ugaragaza neza ko iryo sezerano rizasohora nta kabuza, ugira uti “kuko ayo magambo ari ayo kwizerwa n’ay’ukuri.” Ibyo Yehova asezeranya byose arabisohoza.
Ese wizera ko “ayo magambo ari ayo kwizerwa n’ay’ukuri?” Turagutera inkunga yo kwiga byinshi ku birebana na Yesu Kristo no kumwizera. Nubigenza utyo uzemerwa na Yehova. Uzabona imigisha muri iki gihe kandi ugire ibyiringiro byo kuzabaho iteka ku isi izahinduka paradizo, aho ‘urupfu rutazaba ukundi, kandi kuboroga cyangwa gutaka cyangwa kubabara ntibibeho ukundi.’
IBINDI WAMENYA
Ni iki mu by’ukuri Bibiliya yigisha?
Incungu ni impano ihebuje yatanzwe n’Imana
Incungu ni iki? Ni mu buhe buryo ishobora kukugirira akamaro?


text:
The Ben ubwo aheruka mu Rwanda yagombaga gukorana indirimbo na Uwase Deborah uzwi ku mazina ya Marina bigizwemo uruhare na Uncle Austin wari Manager wa Marina. Uncle Austin avuga The Ben yabuze umwanya.
Mu mpera z’umwaka ushize nibwo umuhanzi The Ben yaje mu Rwanda. Uncle yagiye gutereta The Ben ngo azakorane indirimbo na Marina.
Marina yategereje igihe the Ben azamuhera umwanya ngo baririmbane arinda asubira muri Amerika bataririmbanye.
Mu kiganiro yagiranye na Imirasire.com Uncle Austin wahoze ari Manager wa Marina yavuze ko yagiye gushaka The Ben ngo azakorane indirimbo na Marina.
Bahuriye muri restaurant atashatse kuvuga izina ahuza Marina na The Ben. Bashatse gukorana indirimbo ariko ntibyashoboka kuko The Ben yari ahugiye mu Bitaramo yari yatumiwe na Airtel.
Nyuma y’ibi bitaramo The Ben yahise abona ibindi biraka byo kuririmba yagiye gukorera muri Uganda iminsi yagombaga kumara irangira ntacyo bageze.
Uncle Austin akaba avuga ko kugeza magingo bigoranye kujyana Marina muri Amerika kugira ngo abashe gukorana indirimbo na The Ben.
- Uhereye ibumoso ni The Ben bivugwa ko yagombaga gukorana indirimbo na Marina uri iburyo bwe
Hari hashize umwaka 1 Uncle Austin ari manager wa Uwase Deborah uzwi ku mazina ya Marina. Mu minsi ibiri ishize Uncle Austin yatangaje ko yatandukanye nawe nyuma umunyamakuru wa Imirasire.com amubajije asubiza ko bakiri kumwe.
Igitangaje n’uko Uncle Austin yiyemereye ko batandukanye ibintu bihura n’ibyo yari yashyize ku rubuga rwe rwa Instagram.
- Uncle Austin wahuje The Ben na Marina ngo bakorane indirimbo ariko bikananirana
Yakomeje avuga ko Ramadhan yaje aje kumwunganira amushoramo amafaranga ashingiye ku mpano ye. Uncle Austin yavuze ko bakiri kumwe azakomeza kumufasha ku bijyanye n’amafaranga gusa naho ibindi bisigaye bakiri kumwe
Nkindi Alpha
Ibitekerezo
Ariko narumiwe inkuru iragenda ikagira title idahuye nahato nibiribuyivugwemo ahaa ubu c uretse amazina yagarutsweho ibyubusambanyi nabonaga muri title birih? Kanda hano umusubize
ariko uncle komurikwitesha agaciro Kanda hano umusubize
Iyi nkuru yari ikwiye kubera abakobwa bose ISOMO.Abahungu nta kindi baba bashaka,ni SEX gusa,bakababwira ko babakunda.Iyo mumaze kubaha icyo bashaka,ntabwo burya bakomeza kubakunda.Mwebwe mukomeza kubita ngo ni UMUKUNZI wanjye (boyfriend),ariko nyuma y'igihe gito,araguta agafata undi.Ibyo se nibyo mwita URUKUNDO??Ikirenze ibyo,nuko abantu basambana bose bababaza imana yaduhaye sex.Impamvu imana yaduhaye sex,nukugirango twishimane gusa n'umuntu dushingana urugo binyuze mu mategeko (Imigani 5:15-20).Ibi mwirirwa muryamana n'abantu batari abagore cyangwa abagabo Banyu,bibabaza imana yacu yitwa Yehova.Imana yashyizeho umunsi w'imperuka,ubwo izica abantu bose basambana,biba,baheranwa n'ibyisi gusa,etc.. Kwishimisha ukora ibyo imana yaturemye itubuza,ni UBUCUCU cyane.Kuko ejo uzapfa,we kuzazuka.Ariko abantu bumvira imana,nubwo ari bake cyane,bazazuka ku munsi w'imperuka,imana ibahembe ubuzima bw'iteka muli Paradizo.Byisomere muli Yohana 6:40.Ari Uncle AUSTIN,ari MARINA,ari The Ben bakwiye KWIHANA,bakareka ubusambanyi. Buli gihe nibaza impamvu abantu banga kumvira imana yaturemye.Ndi mu bantu bajya KUBWIRIZA mu mihanda no mu ngo z'abantu nkuko YESU yasize abidusabye (Matayo 24:14).Birambabaza cyane kubona abantu banga kumva,bagahera mu byisi gusa. Twe tubabwiriza,turi abantu nka mwe.Tuba dushaka ko namwe muza tukiga Bible ku buntu,kugirango mumenye icyo imana idusaba,tugikore,hanyuma izaduhe UBUZIMA BW'ITEKA.Kuki mwanga kumva??? Kanda hano umusubize
ko mu nkuru ntaho bavuze ubusambanyi wowe ubukuye he? ESE wumva ko niba umuntu ari manager cg akoranye featuring nundi baba bagamije ibyo wowe ukeka. Ijambo ry'Imana ribuza gukeka no guca imanza kuko ari yo mucamanza utabera Kanda hano umusubize
Bahinduye inyito ubundi bavugaga ubusambanyi. Kanda hano umusubize
Ibitekerezo nkibi ntacyo bimarira abasomyi kuko tutari munsengero. Kanda hano umusubize


text:
Ubusanzwe gukunda ni ibintu biba ku muntu bitewe n’ ibyiyumviro bye akumva akunze umuntu runaka. Gusa buri wese yifuza kuba yakundwa urukundo nyakuri kuko urukundo iyo rujemo kubeshyana rurushaho kubiha.
Ubusanzwe gukunda ni ibintu biba ku muntu bitewe n’ ibyiyumviro bye akumva akunze umuntu runaka. Gusa buri wese yifuza kuba yakundwa urukundo nyakuri kuko urukundo iyo rujemo kubeshyana rurushaho kubiha.
Urubuga dukesha iyi nkuru "whowafica.com” ruvuga ko hari ibintu bigera kuri 6 by’ingenzi bishobora kukwemeza ko umusore agukunda by’ukuri .
1. Agumana nawe waba uri mu bihe byiza n’ibibi: Umuntu ugukunda ntabwo yishimana nawe mu bihe byiza gusa ahubwo no mubihe bibi akuba hafi akakwegera akifatanya nawe.
2. Yifuza kukumenya kurusha abandi: Ikizakubwira ko umuntu agukunda ni uko yumva yakumenya kuva hasi kugera hejuru kugirango akwiyumvemo anakuzi neza, ku buryo agutandukanya n’abandi, wowe akagufata nk’umuntu w’agaciro gakomeye.
3. Akubwira buri kimwe: Umuhungu ugukunda by’ ukuri akubwira icyo atekereza cyose kugirango mujye inama kubyaba bitagenda neza mu rukundo rwanyu bityo mukabishakira umuti muri hamwe kugira ngo n’ udi munsi bitazasubira.
4. Yirinda icyaguhungabanya: Ahora yumva yakurwanira ishyaka kugira ngo umutekano wawe uhore ari nta makemwa kabone yewe niyo yaba nta bigango abayumva ntacyagukoraho arebera ahubwo buri gihe yumva yabanza mu bimbere mugihe habayeho ibyago kuri wowe.
5. Aguharira umwanya we wose: Igihe cyose afite cyo kuruhuka yumva mwaba muri kumwe kabone yewe nubwo yaba afite akazi yumva iteka mwahorana bitewe n’uburyo aba akwiyumvamo.
6. Iyo agukoshereje agusaba imbabazi: Mu buzima tubamo ntawe utagira ikosa, iyo aguye mu ikosa rero araryemera kandi akanarisabira imbabazi kuko aba yumva abangamiwe no kubaho mutavuga rumwe. Mukobwa rero niba ufite umusore wibwira ko agukunda nyabyo, uzamurebere kuri ibi bimenyetso tukubwiye.
Bruce MUSHUMBA
Ibitekerezo
nabahungu muzatubwire icyitwerekakobadukunda Kanda hano umusubize
esekokobiriyanibyiz,? Kanda hano umusubize
nibyo cyanerwose. Kanda hano umusubize
Henriette Sha njye ndabona ari byiza cyane nukuri pe!!! kandi nibyo ndabyemera 100% Kanda hano umusubize
Ni byiza ko muvuze ibiranga URUKUNDO NYAKURI.Ariko hari ibyo mwibagiwe by'ingenzi.Jyewe nk'umukristu,icya mbere mbwira abantu bakundana,ni "kubaha imana yaturemye".Bivuga kubahiriza amategeko yaduhaye imaze kuturema.Muli ayo mategeko,hari itegeko rikomeye ritubuza kuryamana n'uwo tutashakanye.Kwishimisha binyuze mu busambanyi,bikorwa n'abantu babarirwa muli za billions/miliyari.Iyo twica amategeko y'imana,tuba tuyibabaza.Tugomba kumenya ko abakora ibyo itubuza bose batazaba mu bwami bw'imana (1 Corinthians 6:9,10).Ntacyo bimaze kwishimisha akanya gato hanyuma ukazabura ubuzima bw'iteka imana izaha abantu bayubaha.Ikindi kandi,kuvuga ko abantu bakundana nyamara bagamije kwishimisha gusa,ntabwo baba bakundana.Kuko akenshi iyo bamaranye igihe,baratandukana.Tujye twumva ibintu uko Bible ibivuga niba dushaka kuzabona ubuzimia bw'iteka muli paradizo.Gusuzugura imana yaturemye,ni bibi cyane kuko niyo yaduhaye imibiri yacu twandarika. Kanda hano umusubize
ibyo uvuga nukuri Kanda hano umusubize
Yukotugombakubwiza abakunzibacyu ukuri Kanda hano umusubize
Murakoze cyane,inamazanyuninzizarwose Kanda hano umusubize
kabisa urukundonyarwo nurwu Baha amategeko yimama Kanda hano umusubize


text:
Kuva ku wa 15 Gicurasi kugera 18 Gicurasi, u Rwanda rwakiriye Inama ya kane y’Ihuriro Nyafurika ry’Amagereza (African Correctional Services Association, ACSA), aho abayitabiriye bunguranye ibitekerezo by’uburyo inzego z’amagereza ku mugabane wa Afurika zatera imbere.
Abayobozi bitabiriye iyi nama bakaba bigabanyijemo amatsinda atatu basura gereza zitandukanye zirimo; iya Nyagatare ifungirwamo abana, iya Ngoma y’abagore n’iya Nyanza ifite umwihariko wo kuba ifungiwemo abanyamahanga 15 barimo abanya-Sierre Leone batandatu.
Muri gereza ya Nyanza, aba bayobozi basuye imfungwa z’abanyamahanga zihafungiye, basobanurirwa uko Biogaz ifasha mu kubungabunga isuku no kugabanya ibicanwa ndetse banerekwa ibikorwa by’ubukorikori bikorwa n’imfungwa n’abagororwa.
Umuyobozi Mukuru w’urwego rw’imfungwa n’abagororwa muri Namibia, Raphael Hamunyela, yabwiye itangazamakuru ko basuye Kigali bakanyurwa n’isuku bahabonye bityo bakifuza no kugera muri gereza ngo barebe uko u Rwanda rwashoboye kugezayo uwo muco, bityo barwigireho.
Yagize ati “Nk’abayobozi b’inzego z’imfungwa n’amagereza muri Afurika yose turashaka kwigiranaho, u Rwanda ni ahantu twese dukeneye kuza tukiga kuko ibirimo kuba mu Rwanda nta handi birimo kuba ku Isi.”
Yongeyeho ko yasuye inzego nyinshi z’imfungwa n’abagororwa, amagereza, ariko atigeze abona gereza n’imwe ifite isuku nk’izo mu Rwanda.
Hamunyela yatangaje ko Namibia ifite abagororwa 4000 gusa bafungiye muri gereza 13 ariko nta nimwe ifite isuku nk’iya Nyanza ifungiyemo abagera ku 7000 yonyine. Ibi kimwe n’imikoreshereze ya Biogaz igira uruhare runini muri iyi suku akaba abisubiranye iwabo.
Ati “Twasobanuriwe byimbitse ku bijyanye na Biogaz, ikintu kizadufasha kugabanya amafaranga dukoresha mu bicanwa. Ni ikintu cyiza nsubiranyeyo kizadufasha gucunga neza amagereza yacu.”
Umuyobozi w’urwego rw’imfungwa n’abagororwa mu Rwanda (RCS), CGP George Rwigamba, yatangaje ko aba bashyitsi bemeye ko bazaza kwigira ku Rwanda ibijyanye na Biogaz.
Yagize ati “Kuko duhana ibitekerezo tukanigira ku bandi nabo bakatwigiraho, baje kureba ikintu cya Biogaz ntabwo ahandi ku magereza bayigira nitwe tuyigira. Igabanya ibirenze kimwe cya kabiri cy’ibicanwa bigatuma turengera ibidukikije kandi tukagira n’isuku. Bemeye ko bazaza bakiga nabo bakabikora iwabo.”
Iyi nama yari ifite insanganyamatsiko igira iti “Kubaka urwego rw’imfungwa n’abagororwa rukora kinyamwuga muri Afurika.”


text:
Ese koko umuriro w�iteka ubaho?
Ikibazo: Ese koko umuriro w�iteka ubaho?
Igisubizo: Birasekeje kubona ko abantu benshi bemera ko ijuru ribaho ariko ntibemere ko umuriro utazima ari impamo. Ariko Bibiliya yo ntishidikanya: umuriro utazima ni ukuri kimwe nuko ijuru ari ukuri. Bibiliya rwose yerura ku mugaragaro kandi inshuro nyinshi cyane ko umuriro utazima ari ukuri, kandi ko utegereje abatizera bazawujugunywamo. Twese twacumuriye Imana (Abaroma 3:23). Igihano kidukwiriye ni urupfu (Zaburi 51:4), ariko kuko n�Imana ihoraho ntigire iherezo, icyo gihano cy�urupfu nacyo kigomba guhoraho kitagira iherezo. Umuriro utazima ni urupfu ruhoraho kandi rutagira iherezo twikururiye kubera ibyaha byacu.
Igihano cy�abanyabyaha ikuzimu Bibiliya ibyita �umuriro utazima� (Matayo 25:41), �umuriro udacogora� (Matayo 3:12), �isoni za burundu� (Daniyeli 12:2), ahantu hari �umuriro udacogora cyangwa utazima� (Mariko 9:44-49), ahari �ukubabazwa� n� umuriro (Luka 16:23-24), �irimbukiro no gutandukanywa n�Imana� (2 Abatesalonika 1:9), �ahafite �umwotsi w'inkongi uhora ucumba iteka ryose� (Ibyahishuwe 14:10-11), �inyanja yakamo amazuku� aho �bazagorerwa ijoro n'amanywa iteka ryose� (Ibyahishuwe 20:10).
Nuko rero, guhanwa kw�abanyabyaha nta herezo kuzagira, kimwe nuko kugororerwa no kwishima kw�abakiranutsi nabyo bizahoraho mu ijuru. Yesu ubwe akomoza kuri ibyo, avuga ko ko guhanwa mu muriro utazima no kugororerwa mu ijuru byombi bizahoraho (Matayo 25:46). Abanyabyaha rwose bibikiye umujinya n�uburakari bwa Nyagasani. Ariko kandi, abazajugunywa mu muriro bazabyumva ko rwose batarenganye, bemere ko aribo birangayeho (Gutegeka 32:3-5).
Rwose umuriro utazima ni ahantu h�ukuri, si imikino cyangwa ubuhendabana. Ni ahantu ho kubabarizwa no guhanirwa bizamara iteka ryose, nta herezo. Shimira Imana ko, binyuze muri Yesu Kristo, tuzawurokoka (Yohana 3:16, 18, 36).
Garuka ku rupapuro rwanditse mu Kinyarwanda
Ese koko umuriro w�iteka ubaho?


text:
Nyamagabe: Akarere kahigiye kuvana mu bukene abaturage ibihumbi 13 umwaka utaha wa 2013.
Abaturage basaga ibihumbi 13 bo mu karere ka Nyamagabe babarizwa mu gice cy’umubare w’abari munsi y’umurongo w’ubukene mu karere ka Nyamagabe ngo bazaba bavuye mu bukene umwaka utaha.
Mu muhango wabaye kuri uyu wa 27/6/2012 wo gushyira ahagaragara  ingengo y’imari akarere ka Nyamagabe kazakoresha mu mwaka wa 2012-2013, inama njyanama y’akarere ka Nyamagabe yemeje ko imihigo y’umwaka utaha igomba kwibanda ku bikorwa bigamije gukura abaturage munsi y’umurongo w’ubukene.
Ingengo y’imari iteganywa gukoreshwa  muri aka karere umwaka utaha igizwe n’amafaranga y’u Rwanda agera kuri 10,641,861,872 muriyo hakaba harimo 3,706,080,141 zizakoreshwa mu mishahara y’abakozi. Aya mafaranga yose kandi ngo azaturuka mu nzego za leta mu gihe akarere gateganya kwinjiza amafaranga agera kuri 500,000,000.
Mu mihigo igera kuri 27 iteganywa n’akarere ka Nyamagabe, harimo imihigo 17 yerekeranye n’ibikorwa byo kuzamura ubukungu bw’aka karere kugeza ubu kakiri mu turere dukenye mu gihugu. Indi migiho 10 akarere ka Nyamagabe kakaba kayihariye imibereho myiza y’abaturage,imiyoborere myiza n’ubutabera.
Mu rwego rwo kuzamura ubukungu akarere ka Nyamagabe karateganya kongera umusaruro w’ibihingwa bitandukanye cyane cyane icyayi n’ikawa. Aka karere kandi ngo kazashyira ingomero nto z’amashanyarazi mu mirenge ya Nkomane na Mugano kugeza ubu itarangwamo umuriro w’amashanyarazi.
Akarere ka Nyamagabe ni kamwe mu turere dukennye kurusha utundi mu gihugu.Ubushakashatsi buherutse gukorwa ku mibereho y’ingo bwagaragaje ko 73% by’abaturage batuye muri aka karere bari munsi y’umurongo w’ubukene.


text:
Nyanza: Abakuru b’imidugudu batatu bahagaritswe ku mirirmo bazira kutita ku irondo
Abakuru b’imidugudu ya Kabusheja, Rugarama na Ndago mu murenge wa Ntyazo mu mu karere ka Nyanza bahagaritswe ku mirimo bazira kutita ku mikorere y’amarondo.
Ababakuru b’imidugudu bahagaritswe nyuma y’uko basuwe batunguwe n’ubuyobozi bw’umurenge wa Ntyazo bugasanga nta rondo bakoresheje nk’uko Mbarubukeye Vedaste umunyamabanga Nshigwabikorwa w’umurenge wa Ntyazo abivuga.
Yakomeje avuga ko ibyo byari muri gahunda umurenge wihaye wo gukora isura ritunguranye  aho bahana buri muyobozi wese basanze irindo ridahari.
Icyo cyemezo nk’uko umuyobozi w’umurenge wa Ntyazo abitangaza cyafashwe nyuma yo gusanga amarondo atagikorwa bigatuma ubugizi bwa nabi bwitwikiye ijoro burushaho kwiyongera.
Yagize ati: “Ibyo byatumaga ubujura bwitwikiriye ijoro burushaho kwiyongera kuko abajura bari bamaze kumenya neza ko nta rondo ryabakoma mu nkokoraâ€.
Ku birebana n’uburyo bwo gucunga umutekano muri uwo murenge yanavuze ko bashyizeho uburyo bwo gukora urutonde rw’abantu bananiranye mu tugali twose tugize uwo murenge.
Urutonde rw’abananiranye rwarakozwe ruri ku murenge iyo hagize abikosora baruvanwaho hagira abandi bagaragaraho kunanirana bakongerwaho ndetse bagatangazwa mu nama z’abaturage.
Uku niko Mbarubukeye Vedaste umunyamabanga Nshinwabikorwa w’umurenge wa Ntyazo abisobanura.
Mu murenge wa Ntyazo hafashwe n’ingamba zo gukora ibarura z’ingo zibanye nabi igatangwa ku karere byose mu rwego rwo kurushaho kubumbatira umutekano w’abantu n’ibyabo.
Umurenge wa Ntyazo ni umwe mu mirenge 10 igize akarere ka Nyanza ukaba uherereye mu gice bakunze kwita ko ari icy’amayaga.
Tags for promotion:  —


text:
Polisi y’u Rwanda mu karere ka Gasabo yataye muri yombi umugabo ufite umugambi wo kwica umugore we ndetse no kumubwira amagambo arimo ingengabitekerezo ya Jenoside agamije yo kumukomeretsa no kumushinyagurira. Uyu mugabo akaba yarabwiye umugore we ko azamwica icyunamo kikagera yaramaze kubona nka bene wabo.
Polisi y’u Rwanda mu karere ka Gasabo yataye muri yombi umugabo ufite umugambi wo kwica umugore we ndetse no kumubwira amagambo arimo ingengabitekerezo ya Jenoside agamije yo kumukomeretsa no kumushinyagurira. Uyu mugabo akaba yarabwiye umugore we ko azamwica icyunamo kikagera yaramaze kubona nka bene wabo.
Uwo mugabo atuye mu kagari ka Nyabikenke umurenge wa Bumbogo akaba akekwaho Ingengabitekerezo ya Jenoside no gushaka kugirira nabi umugore we warokotse Jenoside yakorewe Abatutsi bamaranye imyaka itanu babana.
Avugana n’abanyamakuru, Umuvugizi wa Polisi mu Mujyi wa Kigali Superintendent of Police (SP) Emmanuel Hitayezu yavuze ko ku itariki ya 01 Mata 2017, umugabo yabwiye umugore we amagambo arimo ingengabitekerezo ya Jenoside.
Ati “…amubwira ko yamwica hanyuma tariki 07 z’ukwa kane (itariki igihugu gitangiriraho icyunamo) ngo ikazagera yaraboze nka benewabo.”
SP Hitayezu avuga ko Umugore akimara kumva ayo magambo, umugabo we yarimo amuhohotera ashaka no kumwica, yahungiye mu baturanyi baramutabara, biba ngombwa ko bimenyeshwa inzego z’ubuyobozi na Polisi.
Ati “Umugabo yarafashwe arafungwa, afungiye kuri Police station ya Bumbogo, iperereza ririmo rirakorwa hakusanywa ibimenyetso byose, hanyuma bikazashyikirizwa urwego rw’Ubushinjacyaha (bumujyane mu rukiko).”
Uyu mugabo n’umugore ngo babanaga bitemewe n’amategeko.
Uyu mugabo yari umuvandimwe w’umugabo we wa mbere, aho umugabo we apfiriye yaje gushakwa n’uwo murumuna w’umugabo we, ubu bakaba bari bamaranye nk’imyaka igera kuri itanu, ndetse bafitanye umwana umwe.
SP Hitayezu asaba abantu kwirinda ibikorwa bifitanye isano no gupfobya no guhakana Jenoside, cyane cyane muri ibi bihe igihugu kinjiramo byo kwibuka Jenoside yakorewe Abatutsi, cyane cyane birinda kuvuga amagambo asesereza abarokotse.
Ati “Mu gihe nk’iki tugiye kwinjiramo abantu benshi hari abo usanga bafite ibikomere, bagizweho ingaruka zikomeye na Jenoside yakorewe Abatutsi, biba bisaba rero ko habaho kubatwara neza kuko baba bageze mu bihe bibuka ibihe banyuzemo muri aya mezi, bigatuma bagira umutima woroshye, kandi noneho bagatekereza n’ubuzima bukomeye banuzemo, kubabwira rero amagambo akomeretsa mu gihe nk’iki biba ari nko kongera gutoneka igikomere n’ubundi kitari cyarakize.
Tukaba tubwira abantu rero kwirinda kuvuga amagambo nk’ayo mu bihe nk’ibi ndetse no mu gihe kindi kuko ingengabitekerezo irahanirwa.”
Igitabo cy’amategeko ahana mu Rwanda, giteganya igihano cy’igifungo kiri hagati y’imyaka itanu kugera ku icyenda, n’ihazabu y’amafaranga ava ku bihumbi 100 kugera kuri miliyoni imwe y’amafaranga y’u Rwanda ku muntu wahamwe n’icyaha cy’ingengabitekerezo ya Jenoside.
Nkindi Alpha
Ibitekerezo
ahaaa nyagasani natabare pe Kanda hano umusubize
Birababaje uwo mugabo uvugatyo abwira uwo yashatse ni mubi! amenye ko umugore we ari umuntu .Imana ntiyaremye ubwoko runaka,yaremye umuntu,(mu ishusho y ,MANA)ijambo ly,imana zaburi ya 50:21 havuga ngo ibyo urabikora nkakwihorera ukagirango ndi nkawe nzaguhana byose mbishyire imbere yawe. Inama nakugira ihane wakire yesu nk,umwami n,umukiza wawe uhinduke ,ubabarirwe.umugore nabona warahindutse nawe azakubabarira. Murwanye satani waje mu rugo rwanyu nawe azabahunga Kanda hano umusubize
abagore bikigihe nano ntiboroshye abantubamaranye imyaka itanu harigihe yabinye ikindi kigabo uwo yaramuhaze naho amokoyo ntateze kuvamumitwe yabanyarwanda cyane cyane ababana barikubyiruka bazakura arabagome kubyerekeranye namoko kuko ababyeyi babo barikubigisha inzanga abazaba gagihari muzambwirira ikuzimu ukobyagenze Kanda hano umusubize
JE.NDI UMURUNDI.ARIKO JEWE.NSISHAKUBONA.UMWICANYI. Kanda hano umusubize
uwo mumushyikirize ubutabera bukore imirimo yabwo ikigaragara ubunyanyarwanda ntibwaribwumvikana neza mubantu Kanda hano umusubize
birakaze gusa bye numva hasaba gushishoza abagore bagira byinshi bite we ninyungu zabo Kanda hano umusubize
Ariko se ko mwanditse ngo yaragiye kwica umugorewe ngo kuko ari umututsikazi ! Ese amoko aracyabaho ?? Kanda hano umusubize
Habana se ubwo ushatse kuvuga iki? yagiye hehe se? barakubeshye duhurira kubunyarwanda ariko ikidutandukanya kirahari. Wabwira uwo mubyaranye ngo uzamwica icyunamo kizaze yaraboze nka bene wabo nabahe se yavugaga? ntabariho se? mujye muva mukwanjwa sha. arakicwa na mugiga ko Imana yamurokoye se arumva nubundi itamurokoye Kanda hano umusubize
Hari Abantu Bagifite Maguma(igikoma Kikirunga) Mumitwe Yabo Kweri Murwanda Rwikigihe Hari Uwavuga Amagambo Nkayo Byakarusho Kuwo Babyaranye??!! Nukuri Iki Gihugu Cyacu Gifite Abadayimoni Uyu Mujinga Ntareba Ababikoze Ko Imana Irimo Kubamanuriraho Amazuko Bagahira Mubihome??!! Niba Aribyo Yifuza Bamutange Ajyemo Atarakora Ibyo Yarazwe Na Parmehutu Kanda hano umusubize
Uyu mugabo niba ibyo avugwaho aribyo, nawe siwe ahubwo nakurikiranwe n'Abaganga yifitiye ikibazo mumutwe. Kuberako sinumva uburyo tavuga amagombo nkayo mur'iyiminsi isatira kwibuka! Mrkz. Kanda hano umusubize
OYA INGENGA BITEKEREZO IRAHARI KANDI TWEMERE KO HARABAKOZE GENOCIDE BATAFUNZWE BENSHI KUMPAMVU ZINYURANYE KUBERA AMASANO YO GUSHYINGIRANWA NA GATUZA KA MAFARANGA BAKAYAHA INKUNDA MUGAYO,BA GAHINDUKA ABERE.ARIKO UZI UDUTENDO BAKORERA ABATURANYI BABO,UZI IBIKORWA BYABO BYABURI MUNSI.NIBYO NYINE NIZO NGARUKA YA GENOCIDE. Kanda hano umusubize
Uru rubanza rwaba bantu ntirworoshye rusaba ubushishozi. Abagabo n'abagore ntibagitinya guharabikana kugirango bikize bagenzi babo, ibi mvuze ntibivugako uriya mugabo ashobora kuba ataravuze ariya majambo ariko bazashishoze ababishinzwe. Kanda hano umusubize
Wowe se waharabitse nde ugamije kumwikiza kugira ngo bibe urugero rwiza rwukuri kubyo uvuga. nind se wakubeshyeye ngo twemere ko ibyo uvuga aribyo? ariko mukajyaho ngio muratanga ibitekerezo byamafuti impyisi irya impyisi ngwenzi yayo nkanswe imparage biri kumwe. ese ubundi we yamusangiraga iki ko ariyo yayo.Nikumve nubundi uwiyishe ntaririrwa Kanda hano umusubize


text:
Abacukura amabuye y’agaciro barasabwa guca akajagari kagaragara muri uwo murimo
Minisitiri w’umutungo kamere arasaba abakora umurimo wo gucukura amabuye y’agaciro guca akajagari kagaragara muri ako kazi kugira ngo bibinjirize amafanga ariko bikozwe mu buryo butunganye.
Stanislas Kamanzi ubwo yagiranaga inama n’abacukura amabuye y’agaciro bo mu ntara y’amajyaruguru, tariki ya 14/05/2012 yabasabye ko nibadahindura uburyo bari gukora umurimo wo gucukura amabuye y’agaciro muri iki gihe bashobora guhagarikwa bakazana abandi bakora neza.
Akomeza avuga ko atifuza kubahagarika. Ariko nabo bakwiye guhindura imikorere yabo nk’uko abisobanura.
Muri iyo nama basabye abacukura amabuye y’agaciro kujya berekana aho amabuye yose bacukura aturuka nk’uko amategeko agenga uwo murimo abiteganya. Hari igihe usanga abacuruka amabuye y’agaciro bagura andi mabuye aturutse ahandi. Ibyo ngo ntibyemewe.
Abazafatwa bakiriye amabuye aturutse ahandi bazahagarikwa, bafungwe kandi bajyanwe no mu nkiko nk’uko Minisitiri Kamanzi ndetse n’ikigo k’igihugu gishinzwe ubucukuzi bw’amabuye y’agaciro babisobanuye.
Abacukuzi b’amabuye y’agaciro basabwe ko bagomba kurengera ibidukikije. Hari bamwe bacukura amabuye y’agaciro mu kavuyo bagasiga ibinogo hirya no hino ku gasozi, bagatema amashyamba ntibongere gutera andi, cyangwa ugasanga barangiza imigezi bayiroha mo ibisigazwa biva aho batunganyiriza amabuye y’agaciro nk’uko byagaragajwe muri iyo nama.
Ikigo cy’igihugu gishinzwe ubucukuzi bw’amabuye y’agaciro cyasabye abo bacukuzi b’amabuye y’agaciro ko mu rwego rwo kurengera ibidukikije bagomba kuba bafite ubusitani bw’ibiti bito bigomba kuzaterwa aho bazaba bararangije gucukura amabuye y’agaciro.
Muri iyo nama kandi hagaragajwe ko abacukuzi b’amabuye y’agaciro ndetse n’abayobozi mu turere bakunze kwitana ba mwana aho usanga abacukuzi b’amabuye y’agaciro basa nk’aho batabarwa nk’abantu bazwi n’abayobozi b’uturere bakorera mo.
Minisitiri w’umutungo kamere yasabye abo bacukuzi b’amabuye y’agaciro kujya mu ihuriro y’abafatanyabikorwa mu iterambere (JADF ) mu turere kugira ngo bafashe leta kubafasha. Yakomeje ababwira ko bagomba kugenzurana kugira barebe ababa bakora nabi kugira ngo batabicira izina bikababarwa ho bose.
Minisitiri Kamanzi kandi yabasabye ko bakwishyira hamwe kugira ngo babe bakora ikompanyi ikomeye ikora umurimo wo gucukura amabuye y’agaciro ku buryo buboneye. Bagomba kandi gushaka inzobere zize ibijyanye n’ubucukuzi bw’amabuye y’agaciro kugira ngo zijye zibahugura nk’uko yakomeje abivuga.
Abakora umurimo wo gucukura amabuye y’agaciro basabwe guha abakozi babo, bajya mu birombe gucukura, ibikoresho bikwiye kugira ngo batazajya bahura n’impanuka zikabahitana kubera kutikingira.
Minisitiri w’umutungo kamere kandi yabasabye gushyira abakozi babo bose mu bwishingizi ndetse no mu bwisungane mu kwivuza kugira ngo abo bakozi bajye bajya kwivuza ndetse no kwipimisha mugihe bibaye ngombwa.
Ibyo babasaba byose nibabikorwa bazaba bari mu murongo mwiza na leta yiteguye kubafasha nk’uko bisanzwe bigenda.
news of rwanda, rwanda news ,rwanda news updates ,rwanda latest,rwanda latest news ,news in rwanda ,rwanda politics ,politics rwanda ,news rwanda,Breaking World Rwanda News


text:
I Nyamirambo kuri 40, cyo kimwe no mu tundi duce muri Kigali, hagenda hararushaho kugenda hagaragara abana b’abakobwa n’abahungu bari mu kigero cy’imyaka 10 na 15 baba basabiriza ibiceri abagenzi bavuye mu modoka.
Aba bana nta kintu kindi bakora, kitari ukwirirwa basaba, banywa itabi n’ibindi biyobyabwenge birimo ‘kore’, urumogi n’ibindi.
Bigenda bisa nk’ikibazo kirushaho gukomera kuko aba bana umunsi ku wundi biyongera. Ku muhanda wa Nyamirambo, aba bana baba banywa ibi biyobyabwenge ku mugaragaro abantu babacaho babarebera.
Abana baganiriye n’Ikinyamakuru Izuba Rirashe bavuze ko baba baje guhiga, kandi ko batunzwe no gusaba abahisi n’abagenzi ibiceri.
Niyomugabo Patrick, uvuga ko afite imyaka 9 yabwiye iki Kinyamakuru ko kuza gusaba ku muhanda abiterwa no kubura ikindi yakora, ko aramutse abonye umwishyurira ishuri akanamutunga yabireka.
Uyu mwana avuga ko ku munsi ashobora kubona amafaranga ari hagati y’igihumbi (1,000Rwf) n’ibihumbi bibiri (2,000Rwf).
Uwitwa Nteziryayo Phocas, nawe uri muri iki kigero, we yabwiye Ikinyamakuru Izuba Rirashe ko “Njyewe impamvu nza hano ni uko mama aba yabuze ibiryo n’amafaranga yo kunyishurira ishuri.”
Uyu mwana avuga ko yabanaga na nyina witwa Alphonsine i Rwampara, ariko nta byinshi azi ku muryango we, kuko yahisemo kuza kwibera ku muhanda, aho arara ku ikarito.
Yabwiye Iki Kinyamakuru ati “Mama bamwita [atekereze cyane] Seraphina [ahita yibuka ko atari byo] …Alphonsine! Aba Rwampara.” Umubajije irindi zina rya nyina, uyu mwana akubwira ko atarizi.
Umubajije niba nyina abana na se, uyu mwana yasubije agira ati “Yarapfuye niko mama yambwiye.”
Uyu mwana agira ati “Iyo nakoreye menshi mbona bibiri. Umuntu kugira ngo ampe amafaranga ndamubwira nti ‘Boss’ wanguriye icyayi ko numva nshonje, maze ubundi yaba ayafite akampa mirongo itanu cyangwa ijana.”
Ati “Mu rugo hari ikibazo kihaba njyewe nkaza hano.”
Asingizwe Yves, umuyobozi w’umudugudu w’Intwari wo mu Kagari ka Rwezamenyo ya mbere mu Murenge wa Rwezamenyo ya mbere, avuga ko igitera aba bana kujya mu mihanda ari imibanire mibi yo mu ngo, avuga ko abenshi muri aba bana baba bafite ababyeyi bombi.
Yagize ati “Urebye bituruka ahanini ku mibanire mibi yo mu miryango aho usanga ababyeyi babo baba badahuje kumvikana ugasanga ntibitaye ku bana, abo bana rero bakaba ari bo babigiramo ingaruka.”
Ku kijyanye n’uburaya bukunze kuvugwa cyane muri utu duce twa Nyamirambo n’ahandi hagaragara abana bo ku muhanda, Asingizwe agira ati “Mu iperereza twakoze twasanze abenshi baba bafite ababyeyi bombi, ahubwo abo babyeyi baratandukanye kubw’impamvu z’ubwumvikane buke mu muryango noneho bigatuma abana babananira kubarera.”
Uyu muyobozi avuga ko benshi muri aba bana baba baturuka mu bice bya Rwampara, Rwarutabura n’ibindi byaro bya Kigali.
Yongeraho ko ku rundi ruhande hari abana bajya ku mihanda atari uko ababyeyi babo bababuriye ubushobozi gusa, ahubwo ari n’impamvu z’uko aba bana bananiranye, ati “hari n’abana baba barananiranye kuko usanga hari abo ababyeyi baba baragerageje gushyira mu ishuri umwana akamunanira.”
Uyu muyobozi avuga ko nk’ubuyobozi igisubizo kirambye bateganya gufatira iki kibazo ari “kwegera ababyeyi bakabaganiriza mu mugoroba w’ababyeyi, bakumva akamaro ko kwita ku mwana no kumuha uburere fatizo bamurinda gusubira mu muhanda.”
Anavuga ko bateganya no kongera kwegera n’aba bana nabo bakaganirizwa, babwirwa ko umuti w’ibibazo bafite atari ukujya ku muhanda, ababyanze bakajyanwa mu bigo ngororamuco.
Muri Mutarama 2016, Umunyamabanga uhoraho wa Minisiteri ishinzwe uburinganire n’iterambere ry’umuryango (MIGEPROF) Umulisa Henriette, yatangarije Ikinyamakuru Izuba Rirashe ko bafashe ingamba zikarishye zo guca aba bana ku muhanda ku buryo mu byumweru bibiri nta mwana wagombaga kuba akiri mu muhanda, gusa ibi ntibyagezweho.
Soma inkuru yayibanjirije: http://izubarirashe.rw/2016/01/mu-byumweru-2-nta-mwana-wo-mu-muhanda-uzaba-ugicaracara-mu-mujyi-wa-kigali-migeprof/


text:
Mu kiganiro Minisitiri w’ubucuruzi n’inganda Kanimba François yagiranye n’abajyanama bakurikirana gahunda ya Hanga Umurimo mu Turere,yabanenze ko badakora neza.
Aha yababwiye ko bamwe muri bo badakora ibikwiye ugasanga badindiza ibikorwa birimo guhanga imirimo ntibibe nk’uko byakagombye kuba. Bimwe mu byo yagaye abayobozi harimo ko batubahiriza guhiga ibijyanye no guhanga imirimo mishya.
Kanimba yakomeje anenga abo bajyanama ko batagira ubushobozi buhagije bwo kuba bafasha abafite ibitekerezo by’imishinga.
Minisitiri Kanimba François yavuze ko abayobozi bashinzwe Hanga Umurimo mu Turere ngo mu gihe bazaba bubahirije inshingano zabo ibyo ngo bizazamura ikigero u Rwanda rwihaye cyo guhanga imirimo igera ku bihumbi Magana abiri (200,000) buri mwaka idashingiye ku buhinzi.
Uwitonze Jean Louis ushinzwe igenamigambi muri Minisiteri y’Ubucuruzi n’inganda, yavuze ko bakoze iyo nama mu rwego rwo kugira ngo bahwiture abo bajyanama ba Hanga Umurimo mu Turere kugira ngo barusheho gukora neza.
Ikindi kibazo cyagarutsweho harimo ko hari utumashini twagaragaye mu Turere twangiza umuceri, inganda nzima zikabura umuceri wo gutunganya ndetse ngo hari naho usanga abayobozi b’uturere babigiramo uruhare.
Abo bajayanama bakaba barasabwe ko bagomba kugira uruhare mu guca akajagari k’abamamyi mu bucuruzi bukorwa mu Rwanda.
Niyomwungeri Richard uhagarariye BDF mu Karere ka Rwamagana yavuze ko bahawe inama zibahwitura akaba yaravuze ko bagiye guhindura imikorere.
Niyomwungeri yagize ati “mu Karere nkoreramo ngiye kurushaho gukangurira abaturage mu bijyanye n’uruganda iwacu mu rwego rwo kugira ngo tubashe gutanga akazi kuri benshi cyane cyane nko ku rubyiruko”.
Yakomeje agira ati “ibihugu byateye imbere usanga inganda zikora imyenda ziteza imbere abaturage ku rwego rushimishije bakabona akazi mu nganda”.


text:
Uyu mugabo w’abana batanu, ni umwe mu batangaza benshi bitewe n’imibereho n’uburyo umwuga wo gucuranga umutunze kandi atabona.
Avuga ko hari ubwo ku munsi abona amafaranga agera ku bihumbi 20 iyo yahiriwe bityo ibyo akora akaba abifata nk’akazi kamutunze.
Mu gihe cy’ibiruhuko by’abanyeshuri aririmbana n’abana be babiri bari munsi y’imyaka 10 y’amavuko, bikaba biri mu bituma abantu bamugirira impuhwe.
Ngirabagenga yatangarije IGIHE ko gucuranga umuduri abimazemo imyaka igera kuri 25. Kuririmba indirimbo imwe akoresheje umuduri yishyurwa amafaranga 500 akanashimangira ko hari n’abajya bayarenza bitewe n’ubushobozi bwabo cyangwa biturutse ku buryo yabashimishije.
Yagize ati “ Uyu mwuga urantunze, ni wo umfasha kwishyura inzu, amafaranga y’amashuri y’abana n’ibikoresho byabo n’ibindi birimo ibyo kurya no kubavuza.”
Avuga kandi ko yahisemo kwiga gucuranga umuduri mu rwego rwo kwirinda ko yajya asabiriza kimwe na bamwe mu bafite ubumuga butandukanye.
Yagize ati “ Nize gucurangisha umuduri kugira ngo mbashe kwitunga kuko nakuze mpabwa akato cyane, nyuma yo kubimenya abantu bagendaga bantumira ngo mbacurangire, ku buryo naje no kubikuramo inzu y’ibyumba bitanu ndanarongora, uretse ko nyine umugore yaje kunta anantwara abana batatu twari tumaze kubyarana."
Nyuma y’aho yahise arongora umugore wa kabiri na we waje kwitaba Imana bamaze kubyarana abana batatu maze ahitamo kujya mu Mujyi wa Kigali kuba ari ho ashakishiriza imibereho.
Ati “ Nyina w’aba bana na we amaze gupfa, nagize amahirwe abagiraneza bari baramaze kumenya batangiye kujya bantumira ngo nze mbacurangire i Kigali noneho maze kuhagera ubuzima barushjeho kuba bwiza, bituma nimukana n’abana.”
Ngirabagenga yemeza ko amaze kugera i Kigali uyu mwuga we wamufashije cyane kuko yaje kuwukuramo ikibanza cy’ibihumbi 700 by’amafaranga y’u Rwanda yaguze i Karuruma mu Murenge wa Jabana mu Karere ka Gasabo.
Gusa atangaza ko zimwe mu ngorane ahura na zo zirimo kuba hari igihe acurangira abantu bakagenda batamwishyuye kubera ko aba atababona cyangwa agafatwa n’inzego z’umutekano zimushinja guteza akajagari mu Mujyi wa Kigali, bitewe n’uko iyo atangiye gucuranga ashungerwa n’abantu benshi.
Ngirabagenga yasoje avuga ko ababazwa cyane n’uko hari Abanyarwanda bamufata nk’imburamukoro kandi umwuga akora umutunze; umufasha kwihesha agaciro umurinda gusabiriza nka bamwe muri bagenzi be bafite ubumuga.


text:
Abayobozi mu ngoro ndangamurage y’u Rwanda bavuga ko batazi aho ikirenge cya Ruganzu giherereye mu gihe mu Kigo cy’Igihugu cy’Iterambere (RDB) bazi ko giherereye mu ngoro ndangamurage y’i Huye.
Mu mwaka ushize ubwo u Rwanda rwizihizaga umunsi mpuzamahanga w’ubukerarugendo kuwa 27 Nzeri 2015, mu Karere ka Rulindo, abatuye Murenge wa Rusiga ahazwi nko ‘Ku Kirenge cya Ruganzu’ basabye ko ikirenge cy’umwami Ruganzu II Ndoli cyahagarurwa.
Icyo gihe hari hatashywe ku mugaragaro Ingoro y’ubukerarugendo bushingiye ku muco bityo abaturage basaba ko ibuye ririho icyo kirenge cyahagarurwa kuko ngo rifite amateka yakurura ba mukerarugendo batari bake.
Umuyobozi ushinzwe ubukerarugendo no kubungabunga ibidukikije muri RDB, icyo gihe yabwiye izubarirashe.rw ko iki kirenge kiri mu nzu ndangamurage y’i Huye aho cyashyizwe kubera ko ari yo nzu ndangamuco yonyine yari ihari icyo gihe.
Kaliza yashimangiye ko bagiye gukora ibishoboka ngo iki kirenge kizagarurwe i Rulindo kuko ngo “ntihakwitwa ku kirenge ntacyo abantu babona”.
Nyamara muri ngoro ndangamurage bo bavuga ko ntawe uzi aho iki kirenge cyarengeye kuko ngo na bo bagenda basoma ibintu binyuranye bikivugwaho mu bitangazamakuru.
Umuyobozi w’ishami ry’ubushakashatsi mu Ikigo cy’ingoro z’igihugu z’umurage w’u Rwanda, Karangwa Jerome yagize ati “Ntacyo dufite. Ntagihari. Natwe tubyumva gutyo twabisomye mu binyamakuru bitandukanye, ariko mu by’ukuri ntacyo. Mae igihe ndeba ariko ndumva ntacyo ndabona.”
Karangwa akomeza avuga ko ku bwe kiramutse gihari, abaturage bagasaba ko kigarurwa aho cyavanwe, byaganirwaho bigaca mu nzego zitandukanye nka Minisiteri ifite umuco mu nshingano zayo n’Ikigo cy’ingoro z’igihugu z’umurage w’u Rwanda na RDB; bashaka uko byakorwa.
Abakoloni b’Ababiligi se ntibaba baragitwaye?
Abanyaburayi bakolonije u Rwanda bose hari bimwe mu birango by’amateka batwaye iwabo, ariko muri byo ngo ntabwo ikirenge cya Ruganzu kirimo.
Karangwa agira ati “Ingoma Kalinga yo ntawe uzi irengero ryayo, ntabwo wavuga ko ari bo bayijyanye, ariko hari ibyo bajyanye kuva kera kuva bagera mu Rwanda mu 1916, yewe si na bo bonyine kuko n’Abadage bari bari mu Rwanda y’Ababiligi hari ibyo bajyanye.”
Akomeza avuga ko “kugira ngo babigarure bisaba kugirana imishyikirano na bo bigaca no mu nzego za dipolomasi, hakabaho amasezerano yo gutarura… ibyo byonyine kugira ngo babyemere ko bataruye barabyangira cyane. Babitwaye bate ubundi? Barabyibye? Barabinyaze? Kuki bakoze ibyo? Na byo babigiraho impungenge kuko byabicira isura mpuzamahanga kuko byava no ku bintu bikajya no ku bantu.”
Mu mwaka wa 1982 umupadiri witwa Rugengamanzi Jean Baptiste w’imyaka 72 unavuka muri aka Karere ka Rulindo, yanyuze muri uyu muhanda i Rusiga asanga bari kuwukora n’ibimodoka binini aho byaranduye rwa rutare rwanganaga n’urusyo rwari ruriho ikirenge cya Ruganzu.
Icyo gihe yararujyanye yanga ko barutaba, arushyira mu modoka ateganya kurwubakira ngo ruzajye rwigirwaho amateka, ariko ahagana mu 1990 ngo Minisiteri y’Uburezi yaramuhamagaye nyuma aza gutanga icyo kirenge.
Kubera ko Umwami Ruganzu II Ndoli yari yararerewe muri Tanzania, ngo yari azi ubugeni, ari na byo byatumaga hose anyuze ahasiga ikimenyetso, bivugwa ko ari na we wakoze icyo kirenge kuri urwo rutare.
Kugeza ubu rero ntawe uhamya mu by’ukuri aho aho iri buye rishushanyijeho ikirenge cy’umwami Ruganzi II Ndoli riherereye, bigaragara ko ahitwa ‘Ku kirenge cya Ruganzu’ hazaguma ku izina gusa bishobora no kuhatera kutagendererwa cyane nk’igihe cyaba koko gihari dore ko uyu mwami ari umwe mu bafite amateka akomeye cyane mu Rwanda rwo hambere.
Ab’i Rulindo barasaba Leta kubagarurira ikirenge cya Ruganzu


text:
Umuceri w’umuhondo
Ibikoresho
- Umuceri wa basmati uturahure 2
- Ibitunguru 2
- Icyinzari ( turmeric ) ¼ y’akayiko
- Cube magi 2 na poivre
- Amazi ashyshye ibirahure 4
- Tungurusumu udusate 3
- Huile d’olive ibiyiko 2
Uko bikorwa
- Shyushya amavuta mu isafuriya ushyiremo ibitunguru na tungurusumu
- Ongeramo umuceri urekereho iminota mike umuceri ubanze uhindure ibara gato
- Sukamo ibirahure 2 by’amazi ugabanye umuriro wongeremo mag, turmeric na poivre
- Pfundikiza umufuniko udafata cyane ku buryo umwuka uri bugende uhita uko umuceri utogota
- Genda wongeramo amazi yasigaye gahoro gahoro kugeza umuceri uhiye
- Ntushyiremo umunyu kuko magi na poivre bihagije kuzanamo uburyohe bw’umunyu


text:
Abanyeshuri bagera kuri 120, bigaga mu Rwunge rw’amashuri rwa GS.Karama, riherereye mu Murenge wa Kigali mu Karere ka Nyarugenge, bari bataye ishuri bagarutse ku ishuri kubera imikino.
Ibyo ni ibyatangajwe n’Umuyobozi w’Urwunge rw’amashuri rwa Karama.
Umuyobozi w’Urwunge rw’amashuri rwa Karama Niyobita Françoise mu kiganiro n’abanyamakuru yavuze ko abana bari bataye amashuri bamaze kugaruka kubera gahunda yo gukina batewemo inkunga n’umuryango witwa “Right to Play”.
Niyobita yavuze ko mu myaka ishize amashuri hafi ya yose mu Rwanda, yari afite ikibazo cy’uko integanyanyigisho itatanga umwanya cyangwa ngo igaragaze uburyo umunyeshuri yakora siporo, ati “ wasanganga umunyeshuri yinjira mu ishuri agasohoka ataha atabonye n’umwanya wo gukina bigatuma abana barambwirwa kwicara mu ishuri.”
Yavuze ko bishimiye inkunga bahawe n’umuryango Right to Play, harimo ibikoresho by’imikino hamwe n’amahugurwa ku barimu bagomba kujya bigisha amasomo bifashishije siporo.
Niyobita yavuze ko yasobanukiwe neza ko kwigisha mu ishuri gusa umwana yicaye bishobora gutuma umunyeshuri yanga ishuri, ariko iyo umwana ahawe umwanya wo gukina umwana akunda kwiga, agakunda bagenzi be kandi akagira n’ubwenge mu ishuri.
Uwimana Jean Bosco, umwarimu wigisha kuri GS Karama yabwiye izubarirashe.rw ko abana benshi bata ishuri bakajya mu mujyi wa Kigali gushaka akazi ko gukora mu ngo, ariko abenshi basigaye bagaruka kubera ko babonye abo biganye bakina mu makipe atandukanye.
Uwimana yavuze ko yigisha imibare n’ubumenyi, ariko asigaye yigisha amasomo abinyujije mu mikino cyane ko yasanze abana bakunda imikino kurusha amasomo, ati “ibyo nabibonye nkurikije uburyo abana basigaye bitabira kwiga kuko abana bitabira buri munsi kuko baba bazi ko hari imikino.”
Yavuze ko isomo ryose umuntu ashobora kuryigisha akoresheje imikino kandi umwana akiga neza.
Umuryango Right to Play watangije gahunda yo gufasha ibigo by’amashuri kwigisha amasomo bikoresheje imikino.
Umuryango Right to Play ufasha ibigo by’amashuri bigera kuri 64, biherereye mu Turere 5.
Mu Ntara umuryango Right To Play wifashisha siporo mu burezi bw’umwana ukorera mu Karere ka Bugesera na Kayonza mu Ntara y’Iburasirazuba, mu Burengerazuba, Right To Play ikorera mu Karere ka Rubavu naho mu Ntara y’Amajyepfo igakorera mu Karere ka Ruhango.


text:
- umubavu.com
- ikinyarwanda
- english
- french
-
Abo turibo
INTEGO YACUUrubuga www.umubavu.com ni urubuga rw'amakuru atandukanye rugamije gutangaza amakuru y'ibijyanye n'imyemerere y'abatuye isi mu mbamutima zabo n'imyumvire yabo ku iyobokamana, nuko abakristo bafata politike ariko kandi rukibanda ku "Umwimerere w'ibya Kristo Yesu yahaye abe binyuze mu maraso yabacunguje ku manywa y'ihangu I Golgota". Twifuza ko twabona abantu benshi bakira agakiza bagahindukirira kuri Kristo ndetse bagakomera mu byo kwizera.
INKOMOKO Y'IZINAImvano y'izina " Umubavu" ni ijambo ryihagije dusanga mu byanditswe byera mu gitabo gisoza ibindi byose Yohana yahishuriwe (Ibyahishuwe) ubwo yari ku kirwa cy'I Patimos mu gice cyacyo 5:8 tuhasanga aya magambo:
"Amaze kwenda icyo gitabo, bya bizima bine na ba bakuru makumyabiri na bane bikubita imbere y'Umwana w'Intama, bafite inanga n'inzabya z'izahabu zuzuye imibavu, ari yo masengesho y'abera". Twifuza ko iki kinyamakuru cyaba isoko y'ibinezeza Imana nk'uko amasengesho y'abakiranutsi ayihumurira, iyo dukoze ibikorwa byiza tuba duhesha Imana icyumahiro, ibi rero tubigeraho kubera ubuyobozi bwiza ninayo mpamvu tuzajya tubagezaho n'andi makuru y'ibibera mu isi kugirango abakristo basengere ibyo byago twabagaragarije.
IBYO DUKORADutangaza inkuru zubaka umurimo w'Imana n'igohugu zitandukanye mu ngeri nyinshi nta mupaka w'amadini cyangwa se amatorero : Abashumba, abaririmbyi (Korali,Amatsinda , Abanyamasengesho, abanyapolitike cyangwa se Abahanzi), abo bose tukabafasha kumenyekanisha ibyabo kugira ngo ubutumwa batanga bugere kure ari buzima kandi bunyuze umutima wababwakira tukanabagira, ikindi kandi dukorana n'amatorero mu rwego rwo kwagura ivugabutumwa, tugakorana n'abayobozi munzego za Leta ryabo binyuze mu buryo bw'ikoranabuhanga ryihuse aho waba uri hose ku isi ku murongo wa interineti.
UKO WATUBONADukorera mu gihugu hose cyane cyane mu murwa mukuru w'u Rwanda I Kigali, mushobora kandi kutwandikira kuri aderesi (address) zikurikira:
E-mail: theonesteumubavu@gmail.com
Telefoni: 0784882113
Facebookpage: https://www.facebook.com/pages/Umubavucom/509010232574735?ref=hl
- -| amakuru
- -| Amakuru yo hanze
- -| amateka
- -| imyidagaduro
- -| Inama z’ubuzima
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Uko umutekano wagenze mu gihe cy’irahira rya Perezida wa Repubulika
- Bombori bombori mu Itorero ry’Abadivantiste mu Rwanda,riravugwamo ivangura
- Amateka ya Perezida Kagame ugiye kuyobora u Rwanda indi myaka 7
- Abanye-Congo binjiye mu ntambara y’u Burundi
- Imbonerakure zahaye Perezida Nkurunziza ishimwe
- Rwamagana : Umugabo yateye mugenzi we icyuma aramwica bapfa 3000frws
- U Budage bwashyikirije u Rwanda Twagiramungu ukekwaho Jenoside
- Kamonyi:Umugabo yishwe n’ingona agiye kuvoma muri Nyabarongo
- Ibimenyetso bizakwereka ko warongoye umukobwa/umugore ukamwemeza
- Ababyeyi bafashwe bugwate n’Ibitaro bya Muhima kubera kubura ubwishyu barataka n’inzara


text:
NI IKI MU BY’UKURI BIBILIYA YIGISHA? (IMFASHANYIGISHO)
Umubatizo n’imishyikirano ufitanye n’Imana (Igice cya 1)
Iyi mfashanyigisho ishingiye ku gice cya 18 cyo mu gitabo Ni iki mu by’ukuri Bibiliya yigisha?
Kuki Abakristo basabwa kubatizwa? Ni iki cyagombye gutuma Abakristo babatizwa? Reba icyo Bibiliya ibivugaho.
IBINDI
Umubatizo n’imishyikirano ufitanye n’Imana (Igice cya 3)
Umukristo wiyeguriye Imana agomba gukora iki? Kuki Umukristo ukunda Imana by’ukuri yakwizera ko ashobora guhigura umuhigo yahize yiyegurira Imana?
Umubatizo n’imishyikirano ufitanye n’Imana (Igice cya 2)
Ni izihe ntambwe Umukristo agomba gutera mbere yo kwiyegurira Imana? Ni mu buhe buryo kwiyegurira Imana bituma Umukristo ahindura intego ze n’ibyifuzo bye?
Egera Imana mu isengesho (Igice cya 3)
Bibiliya yigisha ko Imana isubiza amasengesho mu buryo butandukanye. Imana isubiza amasengesho yacu ite?


text:
Icyo bagenzi bawe babivugaho
Uko ugaragara
Abakiri bato bahangayikishwa cyane n’uko bagaragara. Dore icyo bamwe babivugaho.
IBINDI WAMENYA
IBIBAZO URUBYIRUKO RWIBAZA
Ese mpangayikishwa n’isura yanjye?
Niba uhangayikishwa n’isura yawe, wakora iki ngo ntibiguteshe umutwe?
IBIBAZO URUBYIRUKO RWIBAZA
Nambara nte?
Menya uko wakwirinda amakosa atatu akomeye.
IBIBAZO URUBYIRUKO RWIBAZA
Kuki utagombye kwigana abantu ubona mu itangazamakuru?—Igice cya 1: Ibireba abakobwa
Hari abakiri bato benshi bibwira ko barimo bitoza imico igomba kubaranga, ariko mu by’ukuri bakaba barimo bigana ibyo babonye mu itangazamakuru.
IBIBAZO URUBYIRUKO RWIBAZA
Kuki utagombye kwigana abantu ubona mu itangazamakuru?
—Igice cya 2: Ibireba abahungu
Ese kwigana abantu ubona mu itangazamakuru byaba bituma abandi batagukunda?


text:
Kuri uyu wa Kane, tariki ya 10 Kanama 2017, nibwo nyakwigendera Kunda yasezeweho mu muhango watangiriye aho yari atuye i Rebero, mu Mudugudu wa BNR, ukomereza mu rusengero rwa Restoration Church Kimisagara mbere yo kumushyingura mu irimbi rya Rusororo.
Kunda yitabye Imana, tariki ya 6 Kanama 2017, azize indwara ya kanseri y’umwijima yari amaranye amezi atanu; yaguye mu bitaro byitiriwe Umwami Faisal aho yari amaze icyumweru arwariye.
Abasenganye n’abakoranye na Kunda bamufataga nk’inkoramutima ndetse bamushima ubutwari bwamuranze no kwicisha bugufi yagiraga imbere y’abantu bose.
Kwizera yashimangiye ko Kunda, baherukaga no kwizihizanya imyaka 10 bambikanye impeta y’urudashira, yamwigiyeho ibintu bine bikomeye mu buzima byamubereye ihishurirwa rishya.
Yagize ati "Hari ibintu by’ingenzi nigiye ku mugore wanjye bingaragariza ko Imana iriho. Icya mbere gutaha kwe byatumye menya ko Imana atari inkuru cyangwa ikinyoma, Imana iriho."
Yakomeje agira ati "Kunda yatumye menya ko ijuru ari ukuri. Imana mu ijuru irahari, kandi Kunda yagiye mu ijuru mureba. Agakiza ni impamo, agakiza tuvuga kariho kandi kubaho ukijijwe by’ukuri birashoboka."
Kwizera yavuze ko Kundwa yamubereye umugore w’inkoramutima mu gihe cyose bamaranye.
Yagize ati "Kunda yanyereye imbuto nziza, ambera umugore mwiza, aranshyigikira mu muhamagaro wanjye ku buryo mu myaka icumi twari tumaze twubatse urugo, nta na rimwe twigeze duhamagaza umuntu ngo adukemurire ibibazo. Nta na rimwe Kunda yigeze ambeshya mu gihe cyose twamaranye."
Kunda watabarutse afite imyaka 37 asigiye umugabo we abana batatu barimo abakobwa babiri n’umuhungu umwe. Yamenyekanye cyane mu murimo w’Imana kuva akiri muri Kaminuza y’u Rwanda i Butare, ari naho yakiriye Yesu nk’Umwami n’Umukiza we.
Kunda yari afite inkoni y’ubudiyakoni mu itorero Evangelical Restoration Church muri Paruwase ya Kimisagara, aho yibukwa nk’umwe mu bayoboye urubyiruko ndetse no mu batangije igiterane cy’umuryango. Yari umujyanama w’abashakanye, abafasha kubakira ingo zabo ku ndangagaciro za gikirisitu.
Amafoto: Théophile Ndizihiwe


text:
Profile Views : 1,737
Song Plays : 13,521
Song Downloads :5,102
Niyitanga Andre uzwi ku kazina ka D Cruz yinjiye muri muzika muri 2011 atangirana n'abasore 3 mu itsinda ryitwaga B-Unit, iri tsinda ryaje gusenyuka D Cruz akomeza umuziki ku giti cye ariko akajya afatanya n'abavandimwe be babiri aribo Nshizo Exploiter na Kevin, D Cruz akaba ari umwe mu bagize itsinda ryitwa MAD Empire.
Kugeza ubu D Cruz afite indirimbo z'amajwi ndetse n'imwe ifite amashusho yakoranye na Gisa Cy'Inganzo bayita "Banguka".
Mu bijyanye n'amashuri D Cruz yakurikiranye MEG (Mathematics, Economics and Geography) ku kigo cya LDK.


text:
Umuhanzi Martin Baruta agarukanye imigabo n’ Imigambi mishya mu Ivugabutumwa akora nyuma y’umwaka 1 Acecetse.
Yanditswe na Imanishimwe Dieudonne February 28, 2017
Martin Baruta umuhanzi uririmba indirimbo zihimbaza aratangaza imigabo n’ imigambi mishya agarukanye nyuma y’ umwaka 1 acecetse, igiye kumufasha gusakaza ubutumwa bwa kristo biciye mu ndirimbo zizagaragara kuri album 3 […]
Martin Baruta umuhanzi uririmba indirimbo zihimbaza aratangaza imigabo n’ imigambi mishya agarukanye nyuma y’ umwaka 1 acecetse, igiye kumufasha gusakaza ubutumwa bwa kristo biciye mu ndirimbo zizagaragara kuri album 3
Mu kiganiro Umuhanzi Martin Bruta yahaye ikinyamakuru IBYIRINGIRO.RW atangaza icyatumye kumara umwaka wose atagaragara mu ruhando rwa Muzika ya Gospel mu Rwanda , n’ imihabo n’ imigambi yaba afitiye abakunzi b’ umuziki akora uhimbaza Imana yagize ati “ narimaze umwaka wose ntashyira ahagaragara ibihangano bayanjye ku mpamvu z’ akazi ,Naherukaga gukora indirimbo mu mwaka wa 2013 .
Mu mwaka wa 2015 ku cyifuzo cy’ abakunzi banjye bari barambuze nabamurikiye indirimbo yitwa ‘Uri Imana y’ Amajwi ikorerwa muri studio ukomeye ya Futur Record kwa Producer David yakomeje kugenda yakira ubutumwa buvuye hirya no hino bw’ abafashijwe n’ iyi ndirimbo mu mwa wa 2016 mu kwezi kwa 11 nibwo nakoze indirimbo nise “Haleluya naririmbanye n’ abahanzi nka Thacient Titus , Jolie na Fofo, “ ya Audio ikorerwa muri Studio The saunds na Bob Pro Yishimirwa n’ bantu benshi ubu nkaba naje kubageza amashusho yayo twakoze yiyi ndirimbo muri uyu mwaka wa 2017 nabwira abakunzi banjye ko ubu ibyari bimpugije byagabanutse ubu ngiye gukomeza gushyira ahagaragara ibihangano byanjye bizagaragara kuri Album yanjye ya 3 ndigutegurira abakunzi banjye “
Umuhanzi Martin Baruta n’ umukristo mu Itorero rya Adepr Paruwasi ya Nyarugunga , umudugudu wa Nyarugunga waherukaga gushyira ahagaragara indirimbo mu mwaka wa 2013 kugeza ubu afite Album 2 yise “ Ninde Gitare , Niyo mpamvu Nzahora ngushima , zikubiyemo indirimbo zifite ibutumwa bwakunzwe na benshi bugakora ku Mitima y’ abantu .
ubu yasubije ibibazo byinshi abakunzi be bibazaga ashyira ahagaragara amashusho meza cyane y’ indirimbo yise” Haleluya “akaba yizeza abakunzibe ko abategurira byishi cyane muri uyu mwaka kuko ategnya gukora Tourne izenguruka igihugu cyose cy’ U Rwanda arikumwe n’ abahanzi 20.
KANDA HANO UREBE VIDEO Y’ INDIRIMBO NSHYASHYA YA MARTIN YISE ” HALELUYA ”
IBYIRINGIRO.RW


text:
Abacuruza n’abarema isoko rya Muganza riri mu murenge wa Muganza mu karere ka Rusizi barasaba ko ryubakirwa kugira ngo baruhuke kwicwa n’imvura n’izuba.
Abacuruzi n’abahahira muri iryo usanga ari benshi cyane, babwiye Imvaho Nshya ko mbere y’uko umuhanda wa kaburimbo uhagera hahoraga ivumbi ryinshi cyane riturutse ku modoka nyinshi zihanyura.
Icyondo nacyo kikaba cyari cyinshi cyane mu mvura nyinshi, ariko ubu ivumbi n’icyondo bikaba byaragabanutse, igisigaye kikaba ari imvura n’izuba.
Bavuga ko mu gihe bakubakirwa isoko rya kijyambere byaba bishimishije cyane kuko bakora neza mu mutekano, baticwa n’imvura n’izuba, bakanarushaho kwinjiza imisoro myinshi.
Muhawenimana Josepha uhacururiza ifu yavuze ko kubera kutubakirwa n’ubundi hakiri isuku nke, kuko nk’ifu baha abakiliya hari igihe iba yagiyemo ivumbi ryo mu isoko, mu mvura na bwo bikaba ibibazo kuko badafite n’aho bayitereka hasukuye, agasaba ko bakubakirwa vuba.
Yagize ati “Dukeneye kubakirwa isoko kuko dukorera ahantu hadatunganye, hatubakiye, ariko batwubakiye isoko rya kijyambere twakunguka na Leta ikunguka kuko ahangaha abantu benshi bamaze kuhamenyera kandi hari ubucuruzi bwinshi, ariko gukorera ahantu nk’aha hatubakiye biratubangamiye”.
Nahimana Marie Josée wari guhaha imboga na we yagize ati “Imboga tugura hano ntitwizera ko ziba zujuje ubuziranenge rwose kuko iyo ari ku zuba ryinshi ziba zumagaye kuko n’udushitingi bashyiraho tuba tutameze neza, mu mvura ho bikaba ibibazo birenze, ariko hasakaye natwe abaguzi twahaha tunezerewe cyane, kuko twaba duhahira ahahesheje icyubahiro.”
Bavuga ko icyifuzo cyabo gisubijwe banezerwa nk’uko banezerewe ubwo babonaga umuhanda wa kaburimbo kuko yaba ari indi ntambwe y’iterambere yaba itewe mu murenge wabo, bakizera ko bizakorwa kuko n’ubuyobozi na bwo bubona ko ari ikibazo gikomeye cyane.
Umunyamabanga nshingwabikorwa w’uyu murenge wa Muganza, Muganga Alain Emmanuel, avuga ko iki ari ikibazo kizwi kandi na bo biteguye gukemura uko ubushobozi buzagenda buboneka, hakaba hari icyizere ko bizakemuka kuko na bo babona ko igihe ryakubakwa ryakemura byinshi byanatuma hinjira amafaranga menshi aturuka ku misoro kuruta ayinjira ubu.
BAHUWIYONGERA SYLVESTRE


text:
Minisitiri w’Ubutabera, Johnston Busingye, yihanangirije abafata amafoto n’amashusho y’abandi bambaye ubusa bakayakwirakwiza mu mbuga nkoranyambaga, yibutsa Abanyarwanda ko ari icyaha gihanwa n’amategeko.
Muri iyi minsi ikoreshwa ry’imbuga nkoranyambaga ryarazamutse ku Isi yose no mu banyarwanda, ibintu byatumye havuka n’ibindi byaha bishya.
N’ubwo izi mbuga zafashije byinshi cyane cyane mu itumanaho ryoroheje akazi n’imibanire, hari n’abazifashisha mu byaha bitandukanye harimo no gukoza isoni bagenzi babo bashyira ahagaragara amafoto cyangwa se videwo bambaye ubusa.
Minisitiri Busingye ashimangira ko icyo ari icyaha gihanwa n’amategeko. Ngo niba bitananditse neza mu gitabo cy’amategeko ahana y’u Rwanda biraza gusobanuka vuba.
Ati “Nta muntu ufite uburenganzira bwo kuza agafotora umuntu atabizi cyangwa se mu bundi buryo, mu ngo z’abandi, cyangwa hari ahandi hantu yayakuye ku buryo abafotora akabikwirakwiza. Imbuga nkoranyambaga ntizikuraho amategeko. Niba ukora ikintu kibuzwa n’amategeko nticyahita gihinduka icyemewe ngo ni uko byakorewe ku mbuga nkoranyambaga. Ntibyemewe n’amategeko mubyandike.”
Busingye akomeza avuga ko hari uburyo buhari bwo gukurikirana aho umuntu yakoreye icyaha hakamenyekana, ku buryo hari na bamwe bajya babihanirwa mu gihe bo bibwiraga ko ibyo bakoze byarangiriye aho.
Ingingo ya 183 mu gitabo cy’amategeko ahana y’u Rwanda ivuga icyaha cy’urukozasoni nk’igikorwa cyangwa se imyitwarire ihabanye n’imyifatire mbonezabupfura itesha umuntu agaciro kandi ikamubangamira mu muco, ariko ntivugamo mu buryo bweruye bene uru rukozasoni rukorerwa ku mbuga nkoranyambaga
Icyo abantu babivugaho
Issa Kwigira, Umunyamakuru kuri Family Tv, ufite imyaka 27: Ntibikwiriye, njye mbifata nko gusebanya cyane cyane iyo uwagaragajwe mu mafoto cyangwa muri video azwi.
Inzego zirwanya ibyaha bikorwa mu buryo bw’ikoranabuhanga zikwiriye gushyira imbaraga mu gukurikirana ibi bintu.
Biteye impungenge ku burere bw’abarimo kubyiruka, ku bwanjye ni ibyo kwamaganwa kuko hari n’ababikwirakwiza bagamije gusebanya.
Uwizirerera Sibo Ange, Umunyeshuri muri Kaminuza y’u Rwanda, w’imyaka 23: Ibyo ni ibintu bibi cyane, ni ubugome ndetse ni ugusebanya.
Gushyira ifoto y’umuntu ku nkoranyambaga yambaye ubusa ni kimwe mu bikorwa by’ urukozasoni Imana ifata nk’ icyaha nk’uko tubisanga muri Bibiliya, ndetse n’ umuntu muzima yafata nk’icyaha.
Hagakwiye no gushyirwaho ibihano bihana bene ibyo bikorwa.